ΠΑΡΑΡΤΗΜΑ

TΕΧΝΙΚΗ ΠΡΟΔΙΑΓΡΑΦΗ ΔΙΑΛΕΙΤΟΥΡΓΙΚΟΤΗΤΑΣ ΓΙΑ ΤΟ ΥΠΟΣΥΣΤΗΜΑ

«ΔΙΕΞΑΓΩΓΗ ΚΑΙ ΔΙΑΧΕΙΡΙΣΗ ΤΗΣ ΚΥΚΛΟΦΟΡΙΑΣ» ΤΟΥ ΣΥΜΒΑΤΙΚΟΥ ΔΙΕΥΡΩΠΑΪΚΟΥ ΣΙΔΗΡΟΔΡΟΜΙΚΟΥ ΣΥΣΤΗΜΑΤΟΣ

ΛΕΞΙΛΟΓΙΟ

TΕΧΝΙΚΗ ΠΡΟΔΙΑΓΡΑΦΗ ΔΙΑΛΕΙΤΟΥΡΓΙΚΟΤΗΤΑΣ

ΥΠΟΣΥΣΤΗΜΑ ΔΙΕΞΑΓΩΓΗ ΚΑΙ ΔΙΑΧΕΙΡΙΣΗ ΤΗΣ ΚΥΚΛΟΦΟΡΙΑΣ

1. ΕΙΣΑΓΩΓΗ

1.1. ΤΕΧΝΙΚΟ ΠΕΔΙΟ ΕΦΑΡΜΟΓΗΣ

Η παρούσα ΤΠΔ αφορά το υποσύστημα Διεξαγωγή και διαχείριση της κυκλοφορίας που αναφέρεται στον κατάλογο του σημείου 1 στο Παράρτημα ΙΙ της Οδηγίας 2001/16/ΕΚ.

Περαιτέρω πληροφορίες σχετικά με το υποσύστημα αυτό παρέχονται στο Κεφάλαιο 2.

1.2. ΓΕΩΓΡΑΦΙΚΟ ΠΕΔΙΟ ΕΦΑΡΜΟΓΗΣ

Το γεωγραφικό πεδίο εφαρμογής της παρούσας ΤΠΔ αποτελεί το διευρωπαϊκό συμβατικό σιδηροδρομικό σύστημα όπως περιγράφεται στο Παράρτημα Ι της Οδηγίας 2001/16/ΕΚ.

Περιεχόμενο της παρούσας ΤΠΔ

Σύμφωνα με τις διατάξεις του άρθρου 5 Παράγραφος 3 της Οδηγίας 2001/16/ΕΚ, η παρούσα ΤΠΔ:

Επιπλέον, σύμφωνα με τις διατάξεις του άρθρου 5 Παράγραφος 5, είναι δυνατόν να γίνεται πρόβλεψη όσον αφορά ειδικές περιπτώσεις για κάθε ΤΠΔ. Οι περιπτώσεις αυτές αναφέρονται στο Κεφάλαιο 7.

Επίσης, στο Κεφάλαιο 4 η παρούσα ΤΠΔ περιέχει τους κανόνες λειτουργίας και συντήρησης οι οποίοι προσιδιάζουν στο πεδίο εφαρμογής που περιγράφεται στις Παραγράφους 1.1 και 1.2 ανωτέρω.

2. ΚΑΘΟΡΙΣΜΟΣ ΤΟΥ ΥΠΟΣΥΣΤΗΜΑΤΟΣ/ΠΕΔΙΟ ΕΦΑΡΜΟΓΗΣ

2.1. ΥΠΟΣΥΣΤΗΜΑ

Το υποσύστημα Διεξαγωγή και διαχείριση της κυκλοφορίας καθορίζεται στο παράρτημα ΙΙ της Οδηγίας 2001/16/ΕΚ σημείο 2.4.

Ειδικότερα περιλαμβάνει:

2.2. ΠΕΔΙΟ ΕΦΑΡΜΟΓΗΣ

Το πεδίο εφαρμογής της παρούσας ΤΠΔ ισχύει για το υποσύστημα Διεξαγωγή και διαχείριση της κυκλοφορίας διαχειριστών υποδομής και επιχειρήσεων σιδηροδρόμων το σχετικό με τη λειτουργία αμαξοστοιχιών στις συμβατικές σιδηροδρομικές γραμμές ΔΕΔ.

Οι προδιαγραφές που περιέχονται στην ΤΠΔ διεξαγωγής και διαχείρισης της κυκλοφορίας είναι δυνατόν να χρησιμοποιηθούν ως έγγραφο αναφοράς όσον αφορά τη λειτουργία αμαξοστοιχιών ακόμη και εάν οι αμαξοστοιχίες αυτές δεν καλύπτονται από το πεδίο εφαρμογής της παρούσας ΤΠΔ.

2.2.1. ΠΡΟΣΩΠΙΚΟ ΚΑΙ ΑΜΑΞΟΣΤΟΙΧΙΕΣ

Οι Παράγραφοι 4.6 και 4.7 ισχύουν για το προσωπικό που ασκεί τα κρίσιμα για την ασφάλεια καθήκοντα της οδήγησης αμαξοστοιχίας και της συνοδείας αμαξοστοιχίας, όταν πρόκειται για διέλευση συνόρου(ων) μεταξύ κρατών και που εργάζεται πέρα από κάθε σημείο(α) που έχει(ουν) οριστεί ως «συνοριακό(ά)» στη δήλωση δικτύου κάποιου διαχειριστή υποδομής και περιλαμβάνεται(ονται) στην αρμοδιότητά του για θέματα ασφαλείας.

Μέλος προσωπικού δεν θεωρείται ότι διέρχεται σύνορο εφόσον η άσκηση καθηκόντων περιλαμβάνει εργασία μονό μέχρι `συνοριακά' σημεία κατά τα περιγραφόμενα ανωτέρω.

Για το προσωπικό που ασκεί τα κρίσιμα για την ασφάλεια καθήκοντα της ρύθμισης της κυκλοφορίας αμαξοστοιχιών και της έγκρισης κίνησης αμαξοστοιχιών θα ισχύει αμοιβαία αναγνώριση επαγγελματικών προσόντων και όρων υγείας και ασφαλείας μεταξύ κρατών μελών.

Για το προσωπικό που ασκεί τα κρίσιμα για την ασφάλεια καθήκοντα τα συναφή με την τελική προετοιμασία αμαξοστοιχίας πριν τον προγραμματισμό της να διέλθει σύνορο(α) και να λειτουργήσει πέρα από «συνοριακό(ά)» σημείο(α) κατά τα περιγραφόμενα ανωτέρω, θα εφαρμόζονται τα προβλεπόμενα στην Παράγραφο 4.6 με αμοιβαία αναγνώριση των όρων υγείας και ασφαλείας μεταξύ κρατών μελών. Αμαξοστοιχία δεν θα θεωρείται ότι εκτελεί διασυνοριακή υπηρεσία εφόσον όλα τα οχήματα της αμαξοστοιχίας που διασχίζουν τα σύνορα κράτους τα διασχίζουν μόνο στο(α) συνοριακό(ά) σημείο(α) που περιγράφεται ανωτέρω.

Τα ανωτέρω είναι δυνατό να συνοψιστούν στους κατωτέρω πίνακες:

Προσωπικό ασχολούμενο με τη λειτουργία αμαξοστοιχιών οι οποίες διέρχονται σύνορα κρατών και προχωρούν πέρα από το συνοριακό σημείο.

Προσωπικό απασχολούμενο σε αμαξοστοιχίες που δεν διασχίζουν σύνορα κρατών ή τα διασχίζουν μέχρι συνοριακά σημεία

Για την ανάγνωση των πινάκων πρέπει να σημειωθεί ότι οι αρχές επικοινωνίας που περιγράφονται στο Κεφάλαιο 4.2.1 αποτελούν απαίτηση αναγκαστικού χαρακτήρα.

2.2.2. ΑΡΧΕΣ ΛΕΙΤΟΥΡΓΙΑΣ

Οι υφιστάμενες σε ευρωπαϊκό επίπεδο διαφορές όσον αφορά τις αρχές και τη διάταξη της υποδομής, που είναι τουλάχιστον μερικώς υπεύθυνες για υφιστάμενες διαφορές σε κανόνες και διαδικασίες, συχνά μπορεί να υπερκεραστούν μόνο με επενδύσεις τεραστίου ύψους.

Κατά συνέπεια ο γενικός στόχος της παρούσας έκδοσης της ΤΠΔ αυτής, η οποία είναι η πρώτη μετά την έναρξη ισχύος της Οδηγίας 2001/16/ΕΚ, δεν είναι η δημιουργία ενός μοναδικού ευρωπαϊκού οδηγού για τη διεξαγωγή και διαχείριση της συμβατικής σιδηροδρομικής κυκλοφορίας. Οι κανόνες και οι διαδικασίες όμως οι οποίοι καθιστούν δυνατή τη συνεκτική λειτουργία των νέων δομικών υποσυστημάτων που πρόκειται να χρησιμοποιηθούν στο ΔΕΔ, και ειδικότερα εκείνων που συνδέονται άμεσα με τη λειτουργία νέου συστήματος ελέγχου και σηματοδότησης αμαξοστοιχιών, πρέπει να είναι πανομοιότυπα όπου υφίστανται πανομοιότυπες καταστάσεις.

Αρχικώς η παρούσα ΤΠΔ κάλυπτε μόνο τα στοιχεία (όπως εκτίθενται στο Κεφάλαιο 4) του υποσυστήματος «Διεξαγωγή και διαχείριση της κυκλοφορίας» για συμβατικό σιδηρόδρομο, όπου κυρίως υφίστανται επιχειρησιακές διεπαφές μεταξύ επιχειρήσεων σιδηροδρόμων και διαχειριστών υποδομής ή όπου προκύπτει ιδιαίτερο όφελος για τη διαλειτουργικότητα. Κατά τη διαδικασία αυτή δόθηκε η δέουσα σημασία στις απαιτήσεις της Οδηγίας 2004/49/ΕΚ (Οδηγία για τη σιδηροδρομική ασφάλεια).

Στη συνέχεια προβλέπεται η διατύπωση λεπτομερών κανόνων λειτουργίας για το ευρωπαϊκό σύστημα διαχείρισης της σιδηροδρομικής κυκλοφορίας (ERTMS) σε παράρτημα της παρούσας Οδηγίας (A1 για τα ERTMS/ETCS, A2 για τα ERTMS/GSMR), όταν καταστούν διαθέσιμα. Επί του παρόντος το συνημμένο παράρτημα Α1 έχει μόνο ενημερωτικό και όχι υποχρεωτικό χαρακτήρα επειδή οι κανόνες δεν έχουν ακόμη οριστικοποιηθεί.

2.2.3. ΕΦΑΡΜΟΓΗ ΣΕ ΥΦΙΣΤΑΜΕΝΑ ΟΧΗΜΑΤΑ ΚΑΙ ΥΠΟΔΟΜΗ

Ενώ οι περισσότερες από τις απαιτήσεις που περιέχονται στην παρούσα ΤΠΔ αφορούν μεθόδους και διαδικασίες, κάποιες από αυτές αφορούν και φυσικά στοιχεία, αμαξοστοιχίες και οχήματα που είναι σημαντικά από άποψη επιχειρησιακή.

Τα κατασκευαστικά κριτήρια για τα στοιχεία αυτά περιγράφονται στις ΤΠΔ που καλύπτουν άλλα υποσυστήματα όπως το τροχαίο υλικό. Στο πλαίσιο της ΤΠΔ ΔΔΚ εξετάζεται η επιχειρησιακή τους λειτουργία.

Στις περιπτώσεις αυτές αναγνωρίζεται ότι η μετατροπή υφιστάμενων τροχαίων υλικού/μέσων υποδομής για την πλήρωση όλων των απαιτήσεων της παρούσας ΤΠΔ θα μπορούσε να αποδειχθεί οικονομικά ασύμφορη. Συνεπώς οι σχετικές απαιτήσεις πρέπει να εφαρμόζονται μόνο για νέα στοιχεία ή όταν κάποιο στοιχείο αναβαθμίζεται ή ανακαινίζεται και απαιτείται γι'αυτό νέα άδεια για θέση σε χρήση υπό την έννοια της Οδηγίας 2001/16/ΕΚ άρθρο 14 Παράγραφος 3.

2.3. ΣΧΕΣΗ ΜΕΤΑΞΥ ΤΗΣ ΠΑΡΟΥΣΑΣ ΤΠΔ ΚΑΙ ΤΗΣ ΟΔΗΓΙΑΣ 2004/49/ΕΚ

Αν και η παρούσα ΤΠΔ έχει εκπονηθεί με βάση την Οδηγία 2001/16/ΕΚ για τη διαλειτουργικότητα, διαλαμβάνει απαιτήσεις οι οποίες σχετίζονται στενά με τις επιχειρησιακές διαδικασίες και μεθόδους που απαιτούνται από διαχειριστή υποδομής ή επιχείρηση σιδηροδρόμων κατά την υποβολή αίτησης για πιστοποιητικό ασφαλείας σύμφωνα με την Οδηγία 2004/49/ΕΚ για την ασφάλεια.

3. ΒΑΣΙΚΕΣ ΑΠΑΙΤΗΣΕΙΣ

3.1. ΣΥΜΜΟΡΦΩΣΗ ΠΡΟΣ ΤΙΣ ΒΑΣΙΚΕΣ ΑΠΑΙΤΗΣΕΙΣ

Σύμφωνα με τις διατάξεις του άρθρου 4 Παράγραφος 1 της Οδηγίας 2001/16/ΕΚ, το διευρωπαϊκό συμβατικό σιδηροδρομικό σύστημα, τα υποσυστήματά του και τα στοιχεία διαλειτουργικότητάς τους πρέπει να πληρούν τις βασικές απαιτήσεις που εκτίθενται κατά τρόπο γενικό στο παράρτημα ΙΙΙ της Οδηγίας.

3.2. ΒΑΣΙΚΕΣ ΑΠΑΙΤΗΣΕΙΣ — ΓΕΝΙΚΗ ΘΕΩΡΗΣΗ

Οι βασικές απαιτήσεις καλύπτουν:

Σύμφωνα με την Οδηγία 2001/16/ΕΚ, οι βασικές απαιτήσεις μπορεί να είναι γενικής εφαρμογής για το σύνολο του διευρωπαϊκού συμβατικού σιδηροδρομικού συστήματος ή να είναι είδιες κάθε υποσυστήματος και των στοιχείων του.

3.3. ΕΙΔΙΕΣ ΠΑΡΑΜΕΤΡΟΙ ΣΧΕΤΙΚΕΣ ΜΕ ΤΙΣ ΑΠΑΙΤΗΣΕΙΣ ΑΥΤΕΣ

Η διασύνδεση των γενικών απαιτήσεων προς το υποσύστημα Διεξαγωγή και διαχείριση της κυκλοφορίας καθορίζεται στις Παραγράφους που ακολουθούν.

3.3.1. ΑΣΦΑΛΕΙΑ

Σύμφωνα με το παράρτημα III της Οδηγίας 2001/16/ΕΚ, οι βασικές απαιτήσεις οι σχετιζόμενες με την ασφάλεια οι οποίες εφαρμόζονται στο υποσύστημα Διεξαγωγή και διαχείριση της κυκλοφορίας είναι οι ακόλουθες.

Βασική απαίτηση 1.1.1 του Παραρτήματος III της Οδηγίας 2001/16/ΕΚ:

«O σχεδιασμός, η κατασκευή ή η παραγωγή, η συντήρηση και η επιτήρηση των κατασκευαστικών στοιχείων που είναι καίρια για την ασφάλεια και, ειδικότερα, των στοιχείων που υπεισέρχονται στην κυκλοφορία των τρένων, πρέπει να εγγυώνται την ασφάλεια στο επίπεδο που αντιστοιχεί προς τους στόχους που έχουν καθοριστεί για το δίκτυο, ακόμα και υπό τις καθορισμένες αντίξοες συνθήκες.».

Οσον αφορά το υποσύστημα Διεξαγωγή και διαχείριση της κυκλοφορίας, η βασική αυτή απαίτηση αποτελεί το αντικείμενο της προδιαγραφής των σημείων «Ορατότητα αμαξοστοιχίας» (σημεία 4.2.2.1 και 4.3) και «Ακουστότητα αμαξοστοιχίας» υπό 4.2.2.2 και 4.3.

Βασική απαίτηση 1.1.2 του Παραρτήματος III της Οδηγίας 2001/16/ΕΚ:

«Οι παράμετροι που υπεισέρχονται στην επαφή τροχού-τροχιάς πρέπει να πληρούν τα κριτήρια σταθερότητας κύλισης που είναι αναγκαία ώστε να εξασφαλίζεται κυκλοφορία με πλήρη ασφάλεια υπό την επιτρεπόμενη μέγιστη ταχύτητα.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

Βασική απαίτηση 1.1.3 του Παραρτήματος III της Οδηγίας 2001/16/ΕΚ:

«Τα χρησιμοποιούμενα στοιχεία πρέπει να ανθίστανται στις καθοριζόμενες συνήθεις ή εξαιρετικές καταπονήσεις κατά τη διάρκεια της λειτουργίας τους. Οι τυχαίες βλάβες τους πρέπει, με τη χρήση ενδεδειγμένων μέσων, να έχουν περιορισμένες συνέπειες επί της ασφαλείας.».

Οσον αφορά το υποσύστημα Διεξαγωγή και διαχείριση της κυκλοφορίας, η βασική αυτή απαίτηση αποτελεί το αντικείμενο της προδιαγραφής του σημείου «Ορατότητα αμαξοστοιχίας» (υπό 4.2.2.1 και 4.3).

Βασική απαίτηση 1.1.4 του Παραρτήματος III της Οδηγίας 2001/16/ΕΚ:

«Ο σχεδιασμός των μόνιμων εγκαταστάσεων και του τροχαίου υλικού, καθώς και η επιλογή των χρησιμοποιουμένων υλικών, πρέπει να γίνονται έτσι ώστε να περιορίζεται η εκδήλωση, η διάδοση και τα αποτελέσματα της φωτιάς και του καπνού σε περίπτωση πυρκαγιάς.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

Βασική απαίτηση 1.1.5 του Παραρτήματος III της Οδηγίας 2001/16/ΕΚ:

«Οι διατάξεις με προορισμό το χειρισμό από τους χρήστες πρέπει να είναι σχεδιασμένες κατά τρόπο ώστε να μην θέτουν σε κίνδυνο την ασφαλή εκμετάλλευση των διατάξεων ή την υγεία και την ασφάλεια των χρηστών σε περίπτωση προβλεπτών χρήσεων που δεν είναι σύμφωνες προς τις αναγραφόμενες οδηγίες.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

3.3.2. ΑΞΙΟΠΙΣΤΙΑ ΚΑΙ ΔΙΑΘΕΣΙΜΟΤΗΤΑ

Βασική απαίτηση 1.2 του Παραρτήματος III της Οδηγίας 2001/16/ΕΚ

«H επιτήρηση και η συντήρηση των σταθερών ή των κινητών στοιχείων που υπεισέρχονται στην κυκλοφορία των τρένων πρέπει να οργανώνονται, να διενεργούνται και να εκτιμώνται ποσοτικά κατά τρόπο ώστε να διατηρείται η λειτουργία τους υπό τις προβλεπόμενες συνθήκες.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

3.3.3. ΥΓΕΙΑ

Βασική απαίτηση 1.3.1 του Παραρτήματος III της Οδηγίας 2001/16/ΕΚ:

«Τα υλικά που ενδέχεται, με τον τρόπο χρήσης τους, να θέσουν σε κίνδυνο την υγεία των προσώπων που έχουν πρόσβαση σε αυτά, δεν πρέπει να χρησιμοποιούνται στα τρένα και στη σιδηροδρομική υποδομή.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

Βασική απαίτηση 1.3.2 του Παραρτήματος III της Οδηγίας 2001/16/ΕΚ:

«H επιλογή, οι εφαρμογές και η χρήση των υλικών αυτών πρέπει να γίνονται κατά τρόπο ώστε να περιορίζονται οι εκπομπές επιβλαβών και επικινδύνων καπνών ή αερίων, ειδικότερα σε περίπτωση πυρκαγιάς.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

3.3.4. ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ

Βασική απαίτηση 1.4.1 του Παραρτήματος III της Οδηγίας 2001/16/ΕΚ:

«Κατά το σχεδιασμό του συστήματος, εκτιμώνται και λαμβάνονται υπόψη οι επιπτώσεις της εγκατάστασης και της εκμετάλλευσης του συμβατικού διευρωπαϊκού σιδηροδρομικού συστήματος επί του περιβάλλοντος, σύμφωνα με τις ισχύουσες κοινοτικές διατάξεις.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

Βασική απαίτηση 1.4.2 του Παραρτήματος III της Οδηγίας 2001/16/ΕΚ:

«Τα υλικά που χρησιμοποιούνται στα τρένα και την υποδομή πρέπει να αποτρέπουν την εκπομπή επιβλαβών και επικίνδυνων για το περιβάλλον καπνών ή αερίων, ιδίως σε περίπτωση πυρκαγιάς.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

Βασική απαίτηση 1.4.3 του Παραρτήματος III της Οδηγίας 2001/16/ΕΚ:

«Το τροχαίο υλικό και τα συστήματα ενεργειακής τροφοδότησης πρέπει να είναι σχεδιασμένα και κατασκευασμένα κατά τρόπον ώστε να είναι συμβατά, από ηλεκτρομαγνητική άποψη, με τις εγκαταστάσεις, τον εξοπλισμό και τα δημόσια ή ιδιωτικά δίκτυα με τα οποία ενδέχεται να υπάρξει παρεμβολή.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

Βασική απαίτηση 1.4.4 του Παραρτήματος III της Οδηγίας 2001/16/ΕΚ:

«Στην εκμετάλλευση του συμβατικού διευρωπαϊκού σιδηροδρομικού συστήματος, πρέπει να τηρούνται τα επίπεδα των κανονιστικών ρυθμίσεων σχετικά με τις ηχητικές οχλήσεις.».

Παρόλο που κατά κύριο λόγο αυτή η βασική απαίτηση αποτελεί το αντικείμενο της ΤΠΔ θορύβου, το υποσύστημα Διεξαγωγή και διαχείριση της κυκλοφορίας καθορίζει στα σημεία 4.2.2.2 και 4.3 ορισμένα στοιχεία όσον αφορά την «ακουστότητα αμαξοστοιχίας».

Βασική απαίτηση 1.4.5 του Παραρτήματος III της Οδηγίας 2001/16/ΕΚ:

«Η εκμετάλλευση του συμβατικού διευρωπαϊκού σιδηροδρομικού συστήματος δεν πρέπει να προκαλεί στο έδαφος επίπεδο δονήσεων, απαράδεκτο για τις δραστηριότητες και το χώρο διέλευσης πλησίον της υποδομής και υπό κανονική κατάσταση συντήρησης.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

3.3.5. ΤΕΧΝΙΚΗ ΣΥΜΒΑΤΟΤΗΤΑ

Βασική απαίτηση 1.5 του Παραρτήματος III της Οδηγίας 2001/16/ΕΚ

«Τα τεχνικά χαρακτηριστικά της υποδομής και των μόνιμων εγκαταστάσεων πρέπει να είναι συμβατά και μεταξύ τους και με τα χαρακτηριστικά των τρένων που πρόκειται να κυκλοφορήσουν στο συμβατικό διευρωπαϊκό σιδηροδρομικό σύστημα.

Οταν είναι δύσκολο να τηρηθούν τα χαρακτηριστικά αυτά σε ορισμένα μέρη του δικτύου, θα μπορούσαν να τεθούν σε εφαρμογή προσωρινές λύσεις που να εγγυώνται τη συμβατότητα στο μέλλον.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

3.4. ΠΑΡΑΜΕΤΡΟΙ ΕΙΔΙΚΑ ΣΧΕΤΙΖΟΜΕΝΕΣ ΠΡΟΣ ΤΟ ΥΠΟΣΥΣΤΗΜΑ ΔΙΕΞΑΓΩΓΗ ΚΑΙ ΔΙΑΧΕΙΡΙΣΗ ΤΗΣ ΚΥΚΛΟΦΟΡΙΑΣ

3.4.1. ΑΣΦΑΛΕΙΑ

Βασική απαίτηση 2.6.1 του Παραρτήματος III της Οδηγίας 2001/16/ΕΚ:

«Η σύγκλιση των κανόνων εκμετάλλευσης των δικτύων, καθώς και τα προσόντα των μηχανοδηγών και του προσωπικού των αμαξοστοιχιών και των κέντρων ελέγχου, πρέπει να εγγυώνται ασφαλή εκμετάλλευση, λαμβανομένων υπόψη των διαφορετικών απαιτήσεων των διασυνοριακών και των εσωτερικών μεταφορών.

Οι διαδικασίες και η συχνότητα συντήρησης, η εκπαίδευση και τα προσόντα του προσωπικού συντήρησης και των κέντρων ελέγχου, καθώς και το σύστημα διασφάλισης της ποιότητας που εφαρμόζεται στα κέντρα ελέγχου και συντήρησης των σχετικών φορέων εκμετάλλευσης, πρέπει να εγγυώνται υψηλό επίπεδο ασφάλειας.».

Η βασική απαίτηση αποτελεί το αντικείμενο των ακόλουθων σημείων της παρούσας προδιαγραφής:

3.4.2. ΑΑΞΙΟΠΙΣΤΙΑ ΚΑΙ ΔΙΑΘΕΣΙΜΟΤΗΤΑ

Βασική απαίτηση 2.6.2 του Παραρτήματος III της Οδηγίας 2001/16/ΕΚ:

«Οι διαδικασίες και η συχνότητα συντήρησης, η εκπαίδευση και τα προσόντα του προσωπικού συντήρησης και των κέντρων ελέγχου, καθώς και το σύστημα διασφάλισης της ποιότητας που εφαρμόζεται από τους σχετικούς φορείς εκμετάλλευσης στα κέντρα ελέγχου και συντήρησης, πρέπει να εγγυώνται υψηλό επίπεδο αξιοπιστίας και διαθεσιμότητας του συστήματος.»

Η βασική απαίτηση διασφαλίζεται με τα ακόλουθα σημεία της παρούσας προδιαγραφής:

3.4.3. ΤΕΧΝΙΚΗ ΣΥΜΒΑΤΟΤΗΤΑ

Βασική απαίτηση 2.6.3 του Παραρτήματος III της Οδηγίας 2001/16/ΕΚ:

«Η σύγκλιση των κανόνων εκμετάλλευσης των δικτύων, καθώς και τα προσόντα των μηχανοδηγών, του προσωπικού των αμαξοστοιχιών και του προσωπικού διαχείρισης της κυκλοφορίας, πρέπει να εγγυώνται την αποδοτική εκμετάλλευση του συμβατικού διευρωπαϊκού σιδηροδρομικού συστήματος, λαμβανομένων υπόψη των διαφορετικών απαιτήσεων των διασυνοριακών και των εγχώριων υπηρεσιών.»

Η βασική απαίτηση διασφαλίζεται με τα ακόλουθα σημεία της παρούσας προδιαγραφής:

4. ΧΑΡΑΚΤΗΡΙΣΤΙΚΑ ΤΟΥ ΥΠΟΣΥΣΤΗΜΑΤΟΣ

4.1. ΕΙΣΑΓΩΓΗ

Το διευρωπαϊκό συμβατικό σιδηροδρομικό σύστημα (ΔΕΔ), το οποίο διέπεται από την Οδηγία 2001/16/ΕΚ και του οποίου μέρος αποτελεί το υποσύστημα Διεξαγωγή και διαχείριση της κυκλοφορίας, αποτελεί ενσωματωμένο σύστημα του οποίου πρέπει να επαληθεύεται η συνεκτικότητα. Η συνεκτικότητα αυτή πρέπει να ελέγχεται ειδικότερα όσον αφορά τις προδιαγραφές του υποσυστήματος, τις διεπαφές του με το σύστημα στο οποίο ενσωματώνεται καθώς και τους επιχειρησιακούς κανόνες.

Λαμβανομένων υπόψη όλων των σχετικών βασικών απαιτήσεων, το υποσύστημα Διεξαγωγή και διαχείριση της κυκλοφορίας, όπως περιγράφεται στην Παράγραφο 2.2, καλύπτει μόνο τα στοιχεία που εξετάζονται στο σημείο που ακολουθεί.

Σύμφωνα με την Οδηγία 2001/14/ΕΚ, η πρόβλεψη όλων των ενδεδειγμένων απαιτήσεων οι οποίες πρέπει να πληρούνται από αμαξοστοιχίες που επιτρέπεται να κυκλοφορούν στο δίκτυό του εμπίπτει στην εν γένει ευθύνη του διαχειριστή υποδομής, λαμβανομένων υπόψη των γεωγραφικών ιδιαιτεροτήτων συγκεκριμένων γραμμών και των λειτουργικών ή τεχνικών προδιαγραφών που εκτίθενται στη συνέχεια.

4.2. ΛΕΙΤΟΥΡΓΙΚΕΣ ΚΑΙ ΤΕΧΝΙΚΕΣ ΠΡΟΔΙΑΓΡΑΦΕΣ ΤΟΥ ΥΠΟΣΥΣΤΗΜΑΤΟΣ

Οι λειτουργικές και τεχνικές προδιαγραφές του υποσυστήματος Διεξαγωγή και διαχείριση της κυκλοφορίας αποτελούνται από τα ακόλουθα:

4.2.1. ΠΡΟΔΙΑΓΡΑΦΕΣ ΣΧΕΤΙΚΕΣ ΜΕ ΤΟ ΠΡΟΣΩΠΙΚΟ

4.2.1.1. Γενικές απαιτήσεις

Το σημείο αυτό ασχολείται με το προσωπικό που συμβάλλει στη λειτουργία του υποσυστήματος εκτελώντας καθήκοντα κρίσιμα για την ασφάλεια με απευθείας διεπαφή μεταξύ επιχείρησης σιδηροδρόμων και διαχειριστή υποδομής.

Οι καλυπτόμενοι τομείς είναι:

και, στο πεδίο που εξειδικεύεται στην Παράγραφο 2.2 της παρούσας ΤΠΔ:

4.2.1.2. Πληροφοριακό υλικό για μηχανοδηγούς

Η επιχείρηση σιδηροδρόμων που εκμεταλλεύεται την αμαξοστοιχία πρέπει να παρέχει στο μηχανοδηγό όλες τις αναγκαίες πληροφορίες τις απαιτούμενες για την εκτέλεση των καθηκόντων του.

Οι πληροφορίες αυτές πρέπει να λαμβάνουν υπόψη τα αναγκαία στοιχεία για λειτουργία υπό καταστάσεις συνήθεις, έκρυθμες και έκτακτης ανάγκης όσον αφορά τις διαδρομές κίνησης και το τροχαίο υλικό που χρησιμοποιείται στις εν λόγω διαδρομές.

4.2.1.2.1. Οδηγός

Ολες οι αναγκαίες διαδικασίες για τον οδηγό πρέπει να περιλαμβάνονται σε ένα έγγραφο ή μέσο πληροφορικής αποκαλούμενο «Εγχειρίδιο μηχανοδηγού».

Το «Εγχειρίδιο μηχανοδηγού» πρέπει να περιλαμβάνει τις απαιτήσεις για όλες τις διαδρομές κίνησης και το τροχαίο υλικό που χρησιμοποιείται στις εν λόγω διαδρομές σχετικά με τις καταστάσεις κανονικής λειτουργίας, έκρυθμης λειτουργίας και με καταστάσεις έκτακτης ανάγκης τις οποίες είναι δυνατόν να αντιμετωπίσει ο μηχανοδηγός.

Το «Εγχειρίδιο μηχανοδηγού» πρέπει να καλύπτει δύο διακριτά σκέλη:

Πρέπει να περιλαμβάνει διαδικασίες οι οποίες καλύπτουν, κατ'ελάχιστο, τις ακόλουθες παραμέτρους:

Για την εκπόνηση του εγγράφου αυτού υπεύθυνη είναι η επιχείρηση σιδηροδρόμων.

Η επιχείρηση σιδηροδρόμων πρέπει να προσφέρει το Εγχειρίδιο μηχανοδηγού με την ίδια μορφή για το σύνολο της υποδομής στην οποία θα εργάζονται οι μηχανοδηγοί της.

Περιλαμβάνονται δύο προσαρτήματα:

Η επιχείρηση σιδηροδρόμων πρέπει να συντάσσει το Εγχειρίδιο μηχανοδηγού είτε στην γλώσσα κάποιου από τα κράτη μέλη είτε στη γλώσσα εργασίαςκάποιου(ων) (από τους) διαχειριστή(ές) υποδομής για τον(ους) οποίο(ους) θα ισχύουν οι κανόνες. Αυτό δεν θα ισχύει για μηνύματα και έντυπα τα οποία πρέπει να παραμένουν στη γλώσσα εργασίας του(των) διαχειριστή(ών) υποδομής.

Η διαδικασία για την κατάρτιση και την επικαιροποίηση του Εγχειριδίου μηχανοδηγού περιλαμβάνει τις ακόλουθε φάσεις:

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας του διαχειριστή υποδομής πρέπει να περιλαμβάνει διαδικασία επικύρωσης ώστε να διασφαλίζεται πως το περιεχόμενο του πληροφοριακού υλικού που παρέχεται στην(ις) επιχείρηση(εις) σιδηροδρόμων είναι πλήρες και ακριβές.

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας της επιχείρησης σιδηροδρόμων πρέπει να περιλαμβάνει διαδικασία επικύρωσης ώστε να διασφαλίζεται πως το περιεχόμενο του Εγχειριδίου είναι πλήρες και ακριβές.

Το Παράρτημα ΚΒ περιγράφει τη διαδικασία αυτή με μορφή διαγράμματος ροής και παρέχει γενική έποψη της διαδικασίας.

4.2.1.2.2. Περιγραφή της γραμμής και του σχετικού παρατρόχιου υλικού που σχετίζεται με τις γραμμές κίνησης.

Οι μηχανοδηγοί πρέπει να εφοδιάζονται με περιγραφή των γραμμών και του σχετικού παρατρόχιου υλικού για τις γραμμές στις οποίες θα κινούνται και σχετική με την εργασία της οδήγησης. Οι πληροφορίες αυτές πρέπει να περιλαμβάνονται σε ένα και μόνο έγγραφο ονομαζόμενο «Βιβλίο διαδρομής» (που μπορεί να είναι έγγραφο είτε παραδοσιακό είτε ηλεκτρονικό).

Τα ακόλουθα αποτελούν κατάλογο πληροφοριών οι οποίες πρέπει να παρέχονται κατ'ελάχιστο:

4.2.1.2.2.1. Συγγραφή του Βιβλίου διαδρομής

Το Βιβλίο διαδρομής πρέπει να συγγράφεται είτε στη γλώσσα κάποιου κράτους μέλους την οποία επιλέγει η επιχείρηση σιδηροδρόμων είτε στη γλώσσα εργασίας που χρησιμοποιείται από το διαχειριστή υποδομής.

Πρέπει να περιλαμβάνονται οι ακόλουθες πληροφορίες (ο κατάλογος δεν είναι εξαντλητικός):

Η μορφή του Βιβλίου διαδρομής πρέπει να είναι η ίδια για όλες τις υποδομές κίνησης των αμαξοστοιχιών συγκεκριμένης επιχείρησης σιδηροδρόμων.

Η επιχείρηση σιδηροδρόμων είναι υπεύθυνη για τη συγγραφή του Βιβλίου διαδρομής, κάνοντας χρήση των πληροφοριών που παρέχονται από το(τους) διαχειριστή(ες) υποδομής.

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας του διαχειριστή υποδομής πρέπει να περιλαμβάνει διαδικασία επικύρωσης ώστε να διασφαλίζεται ότι το περιεχόμενο του πληροφοριακού υλικού που παρέχεται στην(στις) επιχείρηση(εις) σιδηροδρόμων είναι πλήρες και ακριβές.

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας επιχείρησης σιδηροδρόμων πρέπει να περιλαμβάνει διαδικασία επικύρωσης ώστε να διασφαλίζεται ότι το περιεχόμενο του Βιβλίου διαδρομής είναι πλήρες και ακριβές.

4.2.1.2.2.2. Τροποποιημένα στοιχεία

Ο διαχειριστής υποδομής πρέπει να γνωστοποιεί στην επιχείρηση σιδηροδρόμων στοιχεία που τυχόν τροποποιούνται είτε μονίμως είτε προσωρινώς. Οι τροποποιήσεις αυτές πρέπει να ομαδοποιούνται από την επιχείρηση σιδηροδρόμων σε ειδικό για το σκοπό αυτό έγγραφο ή μέσο πληροφορικής του οποίου το μορφότυπο πρέπει να είναι το ίδιο για όλες τις υποδομές κίνησης των αμαξοστοιχιών συγκεκριμένης επιχείρησης σιδηροδρόμων.

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας του διαχειριστή υποδομής πρέπει να περιλαμβάνει διαδικασία επικύρωσης ώστε να διασφαλίζεται ότι το περιεχόμενο του πληροφοριακού υλικού που παρέχεται στην(στις) επιχείρηση(εις) σιδηροδρόμων είναι πλήρες και ακριβές.

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας επιχείρησης σιδηροδρόμων πρέπει να περιλαμβάνει διαδικασία επικύρωσης ώστε να διασφαλίζεται ότι το περιεχόμενο του εγγράφου τροποποιημένων στοιχείων είναι πλήρες και ακριβές.

4.2.1.2.2.3. Ενημέρωση του μηχανοδηγού σε πραγματικό χρόνο

Η διαδικασία για την ενημέρωση των μηχανοδηγών σε πραγματικό χρόνο σχετικά με κάθε τροποποίηση ρυθμίσεων ασφαλείας για τη διαδρομή πρέπει να καθορίζεται από τον οικείο διαχειριστή υποδομής (όταν χρησιμοποιούνται ERTMS/ETCS, η διαδικασία πρέπει να είναι ενιαία).

4.2.1.2.3. Πίνακες δρομολογίων

Η παροχή πληροφοριών σχετικά με το πρόγραμμα των αμαξοστοιχιών διευκολύνει την κίνηση αμαξοστοιχιών με συνέπεια και συμβάλλει στην καλή ποιότητα της υπηρεσίας.

Η επιχείρηση σιδηροδρόμων πρέπει να παρέχει στους μηχανοδηγούς τις πληροφορίες τις αναγκαίες για την κανονική κίνηση της αμαξοστοιχίας, όπου περιλαμβάνονται κατ'ελάχιστο:

Οι πληροφορίες αυτές σχετικά με την κίνηση αμαξοστοιχιών, οι οποίες πρέπει να βασίζονται σε πληροφορίες παρεχόμενες από το διαχειριστή υποδομής, είναι δυνατόν να παρέχονται είτε ηλεκτρονικώς είτε σε χαρτί.

Η παρουσίαση για το μηχανοδηγό πρέπει να είναι συνεκτική για όλες τις γραμμές στις οποίες ασκεί επιχειρηματική δραστηριότητα η επιχείρηση σιδηροδρόμων.

4.2.1.2.4. Τροχαίο υλικό

Η επιχείρηση σιδηροδρόμων πρέπει να εφοδιάζει το μηχανοδηγό με όλες τις πληροφορίες τις σχετικές με τη λειτουργία του τροχαίου υλικού σε περίπτωση έκρυθμων καταστάσεων (όπως για αμαξοστοιχίες που έχουν ανάγκη βοηθείας). Στις περιπτώσεις αυτές το υπόψη πληροφοριακό υλικό πρέπει να εστιάζεται και στην ειδική διεπαφή με το προσωπικό του διαχειριστή υποδομής.

4.2.1.3. Πληροφοριακό υλικό για προσωπικό επιχείρησης σιδηροδρόμων εκτός από μηχανοδηγούς

Η επιχείρηση σιδηροδρόμων πρέπει να εφοδιάζει όλα τα μέλη του προσωπικού της (επί αμαξοστοιχιών ή αλλού) τα οποία είναι επιφορτισμένα με καθήκοντα κρίσιμα για την ασφάλεια που συνεπάγονται άμεση διεπαφή με το προσωπικό, υλικό ή συστήματα του διαχειριστή υποδομής με τους κανόνες, διαδικασίες, ειδικές πληροφορίες για το τροχαίο υλικό και τη διαδρομή τις οποίες κρίνει ενδεδειγμένες για τα καθήκοντα αυτά. Οι εν λόγω πληροφορίες πρέπει να αφορούν τόσο την κανονική όσο και την έκρυθμη λειτουργία.

Για προσωπικό επί των αμαξοστοιχιών, η διάρθρωση, το μορφότυπο, το περιεχόμενο και η διαδικασία εκπόνησης και επικαιροποίησης των πληροφοριών αυτών πρέπει να βασίζονται στις προδιαγραφές του σημείου 4.2.1.2 της παρούσας ΤΠΔ.

4.2.1.4. Πληροφοριακό υλικό για το προσωπικό διαχειριστή υποδομής που εγκρίνει κινήσεις αμαξοστοιχιών

Ολες οι πληροφορίες οι αναγκαίες για τη διασφάλιση επικοινωνιών σχετιζόμενων με την ασφάλεια μεταξύ προσωπικού που εγκρίνει την κίνηση αμαξοστοιχιών και πληρωμάτων αμαξοστοιχιών πρέπει να περιλαμβάνονται:

Ο διαχειριστής υποδομής πρέπει να συντάσσει τα έγγραφα αυτά στην γλώσσα «λειτουργίας» του.

4.2.1.5. Επικοινωνίες σχετιζόμενες με την ασφάλεια μεταξύ πληρώματος αμαξοστοιχίας, λοιπού προσωπικού επιχείρησης σιδηροδρόμων και προσωπικού που εγκρίνει κινήσεις αμαξοστοιχιών.

Η γλώσσα που χρησιμοποιείται για επικοινωνία σχετιζόμενη με την ασφάλεια μεταξύ πληρώματος αμαξοστοιχίας, λοιπού προσωπικού επιχείρησης σιδηροδρόμων (όπως ορίζεται στο Παράρτημα ΙΒ) και του προσωπικού που εγκρίνει τις κινήσεις αμαξοστοιχιών είναι η γλώσσα «λειτουργίας» (βλ. λεξιλόγιο) η χρησιμοποιούμενη από το διαχειριστή υποδομής στην οικεία διαδρομή.

Οι αρχές για επικοινωνίες σχετιζόμενες με την ασφάλεια μεταξύ πληρώματος αμαξοστοιχίας και προσωπικού υπεύθυνου για την έγκριση της κίνησης αμαξοστοιχιών περιλαμβάνονται στο Παράρτημα Γ.

Σύμφωνα με την Οδηγία 2001/14/ΕΚ, ο διαχειριστής υποδομής είναι υπεύθυνος για τη δημοσιοποίηση της `γλώσσας λειτουργίας' που χρησιμοποιείται από το προσωπικό του στην καθημερινή επιχειρησιακή χρήση.

Πάντως σε περιπτώσεις που η τοπική πρακτική απαιτεί την πρόβλεψη και κάποιας δεύτερης γλώσσας, για τον καθορισμό των γεωγραφικών ορίων χρήσης της υπεύθυνος είναι ο διαχειριστής υποδομής.

4.2.2. ΠΡΟΔΙΑΓΡΑΦΕΣ ΣΧΕΤΙΖΟΜΕΝΕΣ ΜΕ ΑΜΑΞΟΣΤΟΙΧΙΕΣ

4.2.2.1. Ορατότητα αμαξοστοιχίας

4.2.2.1.1. Γενική απαίτηση

Η επιχείρηση σιδηροδρόμων πρέπει να διασφαλίζει ότι οι αμαξοστοιχίες είναι εφοδιασμένες με μέσα που σημαίνουν το εμπρόσθιο και το οπίσθιο μέρος της αμαξοστοιχίας.

4.2.2.1.2. Εμπρόσθιο άκρο

Η επιχείρηση σιδηροδρόμων πρέπει να διασφαλίζει ότι προσεγγίζουσα αμαξοστοιχία είναι εμφανώς ορατή και αναγνωρίσιμη ως αμαξοστοιχία με την παρουσία και τη διάταξη των αναμμένων λευκών εμπρόσθιων φώτων της. Με τον τρόπο αυτό καθίσταται δυνατό να διακρίνεται ως προσεγγίζουσα αμαξοστοιχία από πλησίον ευρισκόμενα οδικά οχήματα ή άλλα κινούμενα αντικείμενα.

Η λεπτομερής προδιαγραφή περιέχεται στο σημείο 4.3.3.4.1.

4.2.2.1.3. Οπίσθιο άκρο

Οι απαιτήσεις αυτές προδιαγράφονται στο Παράρτημα ΙΘ.

4.2.2.2. Ακουστότητα αμαξοστοιχίας

4.2.2.2.1. Γενική απαίτηση

Η επιχείρηση σιδηροδρόμων πρέπει να διασφαλίζει ότι οι αμαξοστοιχίες είναι εφοδιασμένες με συσκευή ακουστικής προειδοποίησης ώστε να επισημαίνεται η προσέγγιση αμαξοστοιχίας.

4.2.2.2.2. Έλεγχος

Η χρήση της ακουστικής προειδοποίησης πρέπει να είναι δυνατή από όλες τις θέσεις οδήγησης.

4.2.2.3. Στοιχεία ταυτοποίησης οχήματος

Για κάθε όχημα πρέπει να υπάρχει αριθμός ώστε να είναι η δυνατή η κατά τρόπο μοναδικό αναγνώρισή του σε σχέση με κάθε άλλο σιδηροδρομικό όχημα. Ο αριθμός αυτός πρέπει να φέρεται εμφανώς τουλάχιστον σε κάθε διαμήκη πλευρά του οχήματος.

Επίσης πρέπει να είναι δυνατός ο προσδιορισμός επιχειρησιακών περιορισμών που ισχύουν για το όχημα.

Περαιτέρω απαιτήσεις προβλέπονται στο Παράρτημα ΙΣΤ.

4.2.2.4. Φόρτωση φορταμαξών

Η επιχείρηση σιδηροδρόμων πρέπει να διασφαλίζει ότι τα οχήματα έχουν φορτωθεί με ασφάλεια και προστασία και παραμένουν ασφαλή και προστατευμένα σε ολόκληρο το ταξίδι, λαμβανομένων υπόψη των εξής:

4.2.2.4.1. Κατανομή βάρους

Τα οχήματα πρέπει να φορτώνονται έτσι ώστε το βάρος του φορτίου να κατανέμεται ομοιόμορφα σε όλους τους άξονες. Οταν, λόγω του μεγέθους ή του σχήματος συγκεκριμένου φορτίου αυτό δεν είναι δυνατόν, η επιχείρηση σιδηροδρόμων πρέπει να εφαρμόζει για το φορτίο ειδικούς όρους εκτέλεσης της διαδρομής σε ολόκληρο το ταξίδι.

4.2.2.4.2. Φόρτιση ανά άξονα

Η επιχείρηση σιδηροδρόμων πρέπει να διασφαλίζει ότι τα οχήματα δεν φορτώνονται πέραν του ορίου τους φορτίου κατ' άξονα. Επίσης πρέπει να διασφαλίζει ότι τα οχήματα δεν φορτώνονται πέραν του ορίου φορτίου κατ' άξονα για κάθε μέρος της προγραμματισμένης διαδρομής (εκτός αν ο(οι) οικείος(οι) διαχειριστής(ες) υποδομής έχουν εγκρίνει την κίνηση).

4.2.2.4.3. Προστασία φορτίου

Η επιχείρηση σιδηροδρόμων πρέπει να διασφαλίζει ότι τα φορτία και κάθε είδους μη χρησιμοποιούμενο υλικό προστασίας φορτίων επί ή εντός οχημάτων προστατεύονται με ασφάλεια έτσι ώστε να αποτραπεί κάθε μη αναγκαία μετατόπιση κατά τη διάρκεια του ταξιδιού.

4.2.2.4.4. Κινητική περιβάλλουσα

Το κινητικό περιτύπωμα κάθε οχήματος (περιλαμβανομένου τυχόν φορτίου) στην αμαξοστοιχία πρέπει να βρίσκεται εντός του μέγιστου επιτρεπόμενου για το τμήμα διαδρομής.

4.2.2.4.5. Κάλυψη φορτίου

Οι ΕΣ πρέπει να διασφαλίζουν ότι κάθε υλικό που χρησιμοποιείται για την κάλυψη φορτίου σε όχημα είναι ασφαλώς προσδεμένο είτε στο όχημα είτε στο φορτίο. Τα καλύμματα αυτά πρέπει να κατασκευάζονται από υλικά κατάλληλα για την κάλυψη του υπόψη φορτίου, λαμβανομένων υπόψη των δυνάμεων που ενδέχεται να ασκηθούν κατά τη διάρκεια του ταξιδιού.

4.2.2.5. Σύνθεση αμαξοστοιχίας

Η επιχείρηση σιδηροδρόμων πρέπει να καθορίζει τους κανόνες και τις διαδικασίες που επιβάλλεται να ακολουθούνται από το προσωπικό της έτσι ώστε να διασφαλίζεται ότι η αμαξοστοιχία συμμορφώνεται προς τον εκχωρημένο χρονοδιάδρομο.

Οι απαιτήσεις σύνθεσης αμαξοστοιχίας πρέπει να λαμβάνουν υπόψη τα ακόλουθα στοιχεία:

Επιπρόσθετοι περιορισμοί είναι δυνατόν να απαιτούνται ή να επιβάλλονται ανάλογα με τον τύπο συστήματος πέδησης ή τον τύπο έλξης σε συγκεκριμένη αμαξοστοιχία.

Η σύνθεση αμαξοστοιχίας πρέπει να περιγράφεται σε εναρμονισμένο έγγραφο σύνθεσης αμαξοστοιχίας (βλ. Παράρτημα ΚΑ).

4.2.2.6. Πέδηση αμαξοστοιχίας

4.2.2.6.1. Ελάχιστες απαιτήσεις για το σύστημα πέδησης

Ολα τα οχήματα σε αμαξοστοιχία πρέπει να συνδέονται στο συνεχές αυτόματο σύστημα πέδησης όπως καθορίζεται στην ΤΠΔ ΤΥ.

Σε οποιαδήποτε αμαξοστοιχία στο πρώτο και το τελευταίο όχημα (περιλαμβανόμενων τυχόν ελκτικών μονάδων) η αυτόματη πέδη πρέπει να είναι λειτουργήσιμη.

Σε περίπτωση που η αμαξοστοιχία διαιρεθεί τυχαία σε δύο μέρη, και τα δύο σύνολα αποσυνδεθέντων οχημάτων πρέπει να ακινητοποιηθούν αυτόματα μετά από εφαρμογή της πέδης με τη μέγιστη επενέργεια.

4.2.2.6.2. Επίδοση πέδης

Ο διαχειριστής υποδομής πρέπει να αποφασίζει εάν:

Η επιχείρηση σιδηροδρόμων είναι υπεύθυνη να διασφαλίζει ότι η αμαξοστοιχία διαθέτει επαρκή επίδοση πέδησης, προβλέποντας κανόνες πέδησης που πρέπει να ακολουθούνται από το προσωπικό της.

Οι πληροφορίες που ζητούνται από την επιχείρηση σιδηροδρόμων για τον υπολογισμό της επίδοσης πέδησης με την οποία οι αμαξοστοιχίες της είναι δυνατό να ακινητοποιούνται και να παραμένουν ακινητοποιημένες πρέπει να λαμβάνουν υπόψη τη γεωγραφία όλων των σχετικών διαδρομών, τον εκχωρημένο χρονοδιάδρομο και την ανάπτυξη ERTMS/ETCS.

Περαιτέρω απαιτήσεις περιέχονται στο Παράρτημα Κ.

4.2.2.7. Διαπίστωση ότι η αμαξοστοιχία είναι σε τάξη πορείας

4.2.2.7.1. Γενική απαίτηση

Η επιχείρηση σιδηροδρόμων πρέπει να καθορίζει τη διαδικασία με την οποία διασφαλίζεται ότι το σύνολο του επί της αμαξοστοιχίας υλικού του σχετιζόμενου με την ασφάλεια είναι σε κατάσταση πλήρως λειτουργική και ότι η αμαξοστοιχία είναι ασφαλής για να κινηθεί.

Η επιχείρηση σιδηροδρόμων πρέπει να ενημερώνει το διαχειριστή υποδομής σχετικά με κάθε τροποποίηση των χαρακτηριστικών της αμαξοστοιχίας που επηρεάζει τις επιδόσεις της ή κάθε τροποποίηση η οποία θα μπορούσε να επηρεάσει την ικανότητα προσαρμογής της αμαξοστοιχίας στον εκχωρημένο χρονοδιάδρομο.

Ο διαχειριστής υποδομής και η επιχείρηση σιδηροδρόμων πρέπει να καθορίζουν και να τηρούν επικαιροποιημένους τους όρους και τις διαδικασίες για την κίνηση αμαξοστοιχιών σε έκρυθμη κατάσταση.

4.2.2.7.2. Απαιτούμενα δεδομένα

Τα δεδομένα που απαιτούνται για την ασφαλή και αποδοτική λειτουργία και η διαδικασία με την οποία τα δεδομένα αυτά πρέπει να διαβιβάζονται είναι ανάγκη να περιλαμβάνουν:

Η επιχείρηση σιδηροδρόμων πρέπει να καθορίζει διαδικασία ώστε να διασφαλίζεται ότι τα δεδομένα αυτά είναι διαθέσιμα στον(στους) διαχειριστή(ές) υποδομής πριν την αναχώρηση της αμαξοστοιχίας.

Η επιχείρηση σιδηροδρόμων πρέπει να καθορίζει διαδικασία ενημέρωσης του(των) διαχειριστή(ών) υποδομής σε περίπτωση που κάποια αμαξοστοιχία δεν καταλάβει τον εκχωρημένο χρονοδιάδρομο ή υπάρξει ματαίωση.

4.2.3. ΠΡΟΔΙΑΓΡΑΦΕΣ ΣΧΕΤΙΚΕΣ ΜΕ ΕΠΙΧΕΙΡΗΣΙΑΚΕΣ ΕΝΕΡΓΕΙΕΣ ΓΙΑ ΑΜΑΞΟΣΤΟΙΧΙΕΣ

4.2.3.1. Προγραμματισμός αμαξοστοιχίας

Ο διαχειριστής υποδομής πρέπει να γνωστοποιεί τα δεδομένα που απαιτούνται όταν ζητείται χρονοδιάδρομος αμαξοστοιχίας. Άλλες παράμετροι για το στοιχείο αυτό εκτίθενται στην Οδηγία 2001/14/ΕΚ.

4.2.3.2. Στοιχεία ταυτοποίησης αμαξοστοιχιών

Για όλες τις αμαξοστοιχίες πρέπει να υφίστανται στοιχεία ταυτοποίησης μη επιδεχόμενα σύγχυση.

Οι απαιτήσεις αυτές αναφέρονται στο Παράρτημα ΙΗ.

4.2.3.3. Αναχώρηση αμαξοστοιχίας

4.2.3.3.1. Έλεγχοι και δοκιμές πριν την αναχώρηση

Σύμφωνα με τις απαιτήσεις του εκτίθενται στο τρίτο εδάφιο της Παραγράφου 4.1 της παρούσας ΤΠΔ, η επιχείρηση σιδηροδρόμων πρέπει να καθορίζει τους ελέγχους και τις δοκιμές (ειδικότερα όσον αφορά την πέδη) που πρέπει να εκτελούνται πριν την αναχώρηση.

4.2.3.3.2. Ενημέρωση του διαχειριστή υποδομής σχετικά με την επιχειρησιακή κατάσταση της αμαξοστοιχίας.

Πριν την αναχώρηση και κατά τη διάρκεια της διαδρομής η επιχείρηση σιδηροδρόμων πρέπει να ενημερώνει το διαχειριστή υποδομής σχετικά με κάθε ανωμαλία η οποία επηρεάζει την αμαξοστοιχία ή τη λειτουργία της με ενδεχόμενες επιπτώσεις στην κίνηση της αμαξοστοιχίας.

4.2.3.4. Διαχείριση κυκλοφορίας

4.2.3.4.1. Γενικές απαιτήσεις

Η διαχείριση της κυκλοφορίας πρέπει να διασφαλίζει την ασφαλή, αποδοτική και συνεπή λειτουργία του σιδηροδρόμου, περιλαμβανόμενης της αποτελεσματικής αποκατάστασης της λειτουργίας μετά από διαταραχή της.

Ο διαχειριστής υποδομής πρέπει να προσδιορίζει τις διαδικασίες και τα μέσα σχετικά με:

Οποιες επιπρόσθετες διαδικασίες ζητούνται από την επιχείρηση σιδηροδρόμων και επηρεάζουν τη διεπαφή με το(τους) διαχειριστή(ες) υποδομής είναι δυνατόν να εισάγονται μετά από συμφωνία με το διαχειριστή υποδομής.

4.2.3.4.2. Αναφορά αμαξοστοιχίας.

4.2.3.4.2.1. Δεδομένα απαιτούμενα για την αναφορά θέσης αμαξοστοιχίας.

Ο διαχειριστής υποδομής πρέπει:

4.2.3.4.2.2. Προβλεπόμενη ώρα μεταπομπής

Ο διαχειριστής υποδομής πρέπει να διαθέτει διαδικασία η οποία να καθιστά δυνατή την παροχή ένδειξης κατ'εκτίμηση σε πρώτα λεπτά της ώρας για την απόκλιση από την προβλεπόμενη ώρα κατά την οποία είναι προγραμματισμένη η μεταπομπή αμαξοστοιχίας από κάποιο διαχειριστή υποδομής σε άλλο.

Εδώ πρέπει να περιλαμβάνονται πληροφορίες σχετικά με διαταραχή της λειτουργίας (περιγραφή και θέση εμφάνισης προβλήματος).

4.2.3.4.3. Επικίνδυνα εμπορεύματα

Η επιχείρηση σιδηροδρόμων πρέπει να καθορίζει τις διαδικασίες επιτήρησης της μεταφοράς επικίνδυνων εμπορευμάτων.

Οι διαδικασίες αυτές πρέπει να περιλαμβάνουν:

4.2.3.4.4. Επιχειρησιακή ποιότητα

Ο διαχειριστής υποδομής και η επιχείρηση σιδηροδρόμων διαθέτουν διαδικασίες για την παρακολούθηση της αποτελεσματικής λειτουργίας όλων των οικείων υπηρεσιών.

Οι διαδικασίες παρακολούθησης έχουν μελετηθεί για την ανάλυση δεδομένων και τον εντοπισμό διαγραφόμενων τάσεων από άποψη τόσο ανθρωπίνου σφάλματος όσο και συστημικού σφάλματος. Τα αποτελέσματα της ανάλυσης χρησιμοποιούνται για την ανάπτυξη ενεργειών βελτίωσης που μελετιούνται έτσι ώστε να εξουδετερώνονται ή να μετριάζονται οι συνέπειες δυσμενών εξελίξεων οι οποίες θα ήταν δυνατόν να θέσουν σε κίνδυνο την αποτελεσματική λειτουργία του ΔΕΔ.

Σε περίπτωση που οι εν λόγω βελτιωτικές ενέργειες θα μπορούσε να είναι επωφελείς για ολόκληρο το δίκτυο, με συμμετοχή άλλων διαχειριστών υποδομής και επιχειρήσεων σιδηροδρόμων, κοινοποιούνται δεόντως με την επιφύλαξη της εμπορικής εμπιστευτικότητας.

Γεγονότα τα οποία έχουν διαταράξει σημαντικά λειτουργίες αναλύονται το ταχύτερο δυνατόν από το διαχειριστή υποδομής. Ανάλογα με την περίπτωση, και ειδικότερα εφόσον εμπλέκεται μέλος του προσωπικού του, ο διαχειριστής υποδομής καλεί την(τις) επιχείρηση(εις) σιδηροδρόμων που αφορά το γεγονός αυτό να συμμετέχουν στην ανάλυση. Σε περίπτωση που το αποτέλεσμα της ανάλυσης αυτής οδηγήσει σε συστάσεις για τη βελτίωση του δικτύου οι οποίες αποβλέπουν στην εξάλειψη ή το μετριασμό των επιπτώσεων δυσμενών γεγονότων ή ατυχημάτων/συμβάντων, οι συστάσεις αυτές κοινοποιούνται σε όλους τους διαχειριστές υποδομής και επιχειρήσεις σιδηροδρόμων που αφορούν.

Οι διαδικασίες αυτές διατυπώνονται γραπτώς και αποτελούν το αντικείμενο εσωτερικού ελέγχου

4.2.3.5. Καταγραφή δεδομένων

Δεδομένα που έχουν σχέση με την κίνηση αμαξοστοιχίας πρέπει να καταγράφονται και να διατηρούνται με σκοπό:

Πρέπει να είναι δυνατός ο συσχετισμός των καταγραφόμενων δεδομένων από:

Απαιτήσεις όσον αφορά την αποθήκευση, την περιοδική αξιολόγηση των δεδομένων αυτών και την πρόσβαση σε αυτά εξειδικεύονται στις σχετικές εθνικές νομοθεσίες των κρατών μελών:

4.2.3.5.1. Καταγραφή δεδομένων επιτήρησης εκτός της αμαξοστοιχίας

Κατ'ελάχιστο, ο διαχειριστής υποδομής πρέπει να καταγράφει τα ακόλουθα δεδομένα:

4.2.3.5.2. Καταγραφή δεδομένων επιτήρησης επί της αμαξοστοιχίας.

Κατ'ελάχιστο, η επιχείρηση σιδηροδρόμων πρέπει να καταγράφει τα ακόλουθα δεδομένα:

4.2.3.6. Έκρυθμη λειτουργία

4.2.3.6.1. Ενημέρωση άλλων χρηστών

Ο διαχειριστής υποδομής από κοινού με την(τις) επιχείρηση(εις) σιδηροδρόμων πρέπει να καθορίζει διαδικασία για την άμεση αμοιβαία ενημέρωση σχετικά με κάθε κατάσταση που είναι επιβλαβής για την ασφάλεια, την καλή λειτουργία ή/και τη διαθεσιμότητα του σιδηροδρομικού δικτύου ή του τροχαίου υλικού.

4.2.3.6.2. Ενημέρωση μηχανοδηγών

Σε κάθε περίπτωση έκρυθμης λειτουργίας που έχει σχέση με τον τομέα ευθύνης του διαχειριστή υποδομής ο διαχειριστής υποδομής πρέπει να παρέχει κατά τα προβλεπόμενα οδηγίες στους μηχανοδηγούς σχετικά με τα ληπτέα μέτρα για την ασφαλή αντιμετώπιση της ανωμαλίας.

4.2.3.6.3. Ρυθμίσεις για απρόοπτα

Ο διαχειριστής υποδομής από κοινού με τις επιχειρήσεις σιδηροδρόμων που ασκούν δραστηριότητα στην υποδομή του και, ανάλογα με την περίπτωση, γειτονικοί διαχειριστές υποδομής πρέπει να καθορίζουν, δημοσιεύουν και καθιστούν διαθέσιμα τα ενδεδειγμένα μέτρα για απρόοπτα καθώς επίσης να αναθέτουν αρμοδιότητες με βάση την απαίτηση μείωσης κάθε αρνητικής επίπτωσης λόγω έκρυθμης λειτουργίας.

Οι απαιτήσεις σχεδιασμού και η απόκριση σε συμβάντα του είδους αυτού πρέπει να είναι ανάλογες προς τη φύση και την ενδεχόμενη σοβαρότητα της ανωμαλίας.

Τα μέτρα αυτά, τα οποία πρέπει κατ' ελάχιστο να περιλαμβάνουν σχέδια για επάνοδο του δικτύου σε «κανονική» κατάσταση μπορεί να έχουν επίσης ως αντικείμενο:

Ο διαχειριστής υποδομής πρέπει να συγκεντρώνει και να τηρεί επικαιροποιημένες πληροφορίες επαφής με βασικό προσωπικό του διαχειριστή υποδομής και της επιχείρησης σιδηροδρόμων το οποίο είναι δυνατόν να κληθεί στην περίπτωση διαταραχής της υπηρεσίας που έχει ως αποτέλεσμα έκρυθμη λειτουργία. Οι πληροφορίες αυτές πρέπει να περιλαμβάνουν λεπτομερή στοιχεία επαφής τόσο κατά τις ώρες εργασίας όσο και εκτός ωρών εργασίας.

Η επιχείρηση σιδηροδρόμων πρέπει να υποβάλλει τις πληροφορίες αυτές στο διαχειριστή υποδομής και να ενημερώνει το διαχειριστή υποδομής σχετικά με τυχόν μεταβολές των εν λόγω λεπτομερών στοιχείων επαφής.

Ο διαχειριστής υποδομής πρέπει να ενημερώνει (όλες) την(τις) επιχείρηση(σεις) σιδηροδρόμων σχετικά με τυχόν μεταβολές στα λεπτομερή αυτά στοιχεία του.

4.2.3.7. Διαχείριση κατάστασης έκτακτης ανάγκης

Ο διαχειριστής υποδομής πρέπει, σε συνεννόηση με:

και σύμφωνα με την Οδηγία 2004/49/ΕΚ, να καθορίζει, να δημοσιοποιεί και να καθιστά διαθέσιμα ενδεδειγμένα μέτρα για τη διαχείριση καταστάσεων έκτακτης ανάγκης και για την αποκατάσταση της κανονικής λειτουργίας της γραμμής.

Τα μέτρα αυτά τυπικά καλύπτουν:

Η επιχείρηση σιδηροδρόμων πρέπει να παρέχει στο διαχειριστή υποδομής κάθε συγκεκριμένη πληροφορία σχετικά με τις εν λόγω περιστάσεις, ειδικότερα όσον αφορά την περισυλλογή ή την επανεντροχίαση αμαξοστοιχιών τους. (Βλ. επίσης σημείο 4.2.7.1 Μέτρα έκτακτης ανάγκης στην ΤΠΔ φορταμαξών, συμβατικού σιδηροδρόμου).

Επιπλέον, η επιχείρηση σιδηροδρόμων πρέπει να διαθέτει τρόπους ενημέρωσης των επιβατών σχετικά με τις διαδικασίες έκτακτης ανάγκης και ασφαλείας επί της αμαξοστοιχίας.

4.2.3.8. Βοήθεια στο πλήρωμα αμαξοστοιχίας στην περίπτωση συμβάντος ή μείζονος δυσλειτουργίας τροχαίου υλικού.

Η επιχείρηση σιδηροδρόμων πρέπει να καθορίζει τις κατάλληλες διαδικασίες για την παροχή βοήθειας στο πλήρωμα αμαξοστοιχίας σε περίπτωση έκρυθμων καταστάσεων προκειμένου να αποφεύγονται ή να μειώνονται καθυστερήσεις προκαλούμενες από τεχνικές ή άλλες αστοχίες του τροχαίου υλικού (π.χ. γραμμές επικοινωνίας, ληπτέα μέτρα σε περίπτωση εκκένωσης αμαξοστοιχίας).

4.3. ΛΕΙΤΟΥΡΓΙΚΕΣ ΚΑΙ ΤΕΧΝΙΚΕΣ ΠΡΟΔΙΑΓΡΑΦΕΣ ΤΩΝ ΔΙΕΠΑΦΩΝ

Υπό το πρίσμα των βασικών απαιτήσεων του Κεφαλαίου 3, οι επιχειρησιακές και τεχνικές προδιαγραφές των διεπαφών έχουν ως εξής:

4.3.1. ΔΙΕΠΑΦΕΣ ΜΕ ΤΗΝ ΤΠΔ ΥΠΟΔΟΜΗΣ

ΠΡΟΣ ΣΥΜΠΛΗΡΩΣΗ

4.3.2. ΔΙΕΠΑΦΕΣ ΜΕ ΤΗΝ ΤΠΔ ΕΛΕΓΧΟΥ/ΧΕΙΡΙΣΜΟΥ ΚΑΙ ΣΗΜΑΤΟΔΟΤΗΣΗΣ

4.3.2.1. Καταγραφή δεδομένων επιτήρησης

Το υποσύστημα Διεξαγωγή και διαχείριση της κυκλοφορίας προσδιορίζει τις επιχειρησιακές απαιτήσεις για την καταγραφή δεδομένων επιτήρησης (βλ. σημείο 4.2.3.5 της παρούσας ΤΠΔ) προς τις οποίες πρέπει να συμμορφώνεται το υποσύστημα έλεγχος/χειρισμός (βλ. σημείο 4.2.15 της ΤΠΔ ΕΧΣ, ΣΣ).

4.3.2.2. Επαγρύπνηση μηχανοδηγού

Μέσο επιτήρησης των αντιδράσεων του μηχανοδηγού, το οποίο επεμβαίνει ώστε η αμαξοστοιχία να ακινητοποιηθεί σε περίπτωση που ο μηχανοδηγός δεν αντιδράσει εντός χρόνου ο οποίος καθορίζεται και όπου η υποδομή υποστηρίζει το μέσον αυτό, αναφέροντας το γεγονός αυτομάτως στο κέντρο έλεγχου σηματοδότησης. Υπάρχει διεπαφή μεταξύ της παρούσας επιχειρησιακής απαίτησης και του σημείου 4.2.2 στην ΤΠΔ ΕΧΣ, ΣΣ συνδεόμενη με το ERTMS.

4.3.2.3. Κανόνες λειτουργίας για ERTMS/ETCS και ERTMS/GSM-R

Το παράρτημα Α (A1 και A2) της παρούσας ΤΠΔ αποτελεί διεπαφή με τα ERTMS/ETCS ΠΛΑ και ΠΣΑ, τα ERTMS/GSM-R ΠΛΑ και ΣΛΑ καθοριζόμενη λεπτομερώς στο παράρτημα Α της ΤΠΔ ΕΧΣ, ΣΣ. Επίσης υπάρχει διεπαφή με τις προδιαγραφές ETCS Διεπαφή Μηχανοδηγού/Μηχανημάτων (ΔΜΜ) (σημείο 4.2.13 της ΤΠΔ ΕΧΣ, ΣΣ) και τις προδιαγραφές ΔΜΜ EIRENE (σημείο 4.2.14 της ΤΠΔ ΕΧΣ, ΣΣ). Υπάρχει διεπαφή μεταξύ του παραρτήματος Α1 της παρούσας ΤΠΔ και του σημείου 4.2.2 της ΤΠΔ ΕΧΣ, ΣΣ όσον αφορά την απομόνωση του συνόλου εποχούμενων λειτουργιών ETCS.

4.3.2.4. Οραση σημάτων και παρατρόχιων δεικτών

Ο μηχανοδηγός πρέπει να είναι σε θέση να παρατηρεί σήματα και παρατρόχιους δείκτες, που πρέπει να είναι παρατηρήσιμα από το μηχανοδηγό από τη συνήθη του θέση οδήγησης. Το ίδιο ισχύει για άλλους τύπους παρατρόχιων σημάτων, εφόσον αυτά σχετίζονται με την ασφάλεια.

Παρατρόχιοι δείκτες, σήματα και πληροφοριακές πινακίδες πρέπει να έχουν μελετηθεί κατά τρόπο συνεκτικό έτσι ώστε τα ανωτέρω να διευκολύνονται. Στα θέματα τα οποία πρέπει να λαμβάνονται υπόψη περιλαμβάνονται:

Υπάρχει διεπαφή με το σημείο 4.2.16 της ΤΠΔ ΕΧΣ, ΣΣ όσον αφορά το εξωτερικό οπτικό πεδίου του μηχανοδηγού. Επίσης, σε μελλοντική έκδοση του παραρτήματος Α της ΤΠΔ ΕΧΣ, ΣΣ θα υπάρξει νέο σημείο με αντικείμενο τους παρατρόχιους δείκτες σε γραμμές εφοδιασμένες με ETCS.

4.3.2.5. Πέδηση αμαξοστοιχίας

Υπάρχει διεπαφή μεταξύ σημείου 4.2.2.6.2 της παρούσας ΤΠΔ και του σημείου 4.3.1.5 (Εγγυημένες επιδόσεις και εγγυημένα χαρακτηριστικά πέδησης αμαξοστοιχιών) της ΤΠΔ ΕΧΣ, ΣΣ.

4.3.2.6. Χρησιμοποίηση αμμοδιασποράς. Ελάχιστα στοιχεία σχετικά με τα επαγγελματικά προσόντα για τα καθήκοντα οδήγησης αμαξοστοιχίας.

Σχετικά με τη χρησιμοποίηση αμμοδιασποράς υπάρχει διεπαφή μεταξύ του Παραρτήματος H (και Παραρτήματος B (Γ1)) της παρούσας ΤΠΔ αφενός και του σημείου 4.2.11 (Συμβατότητα με παρατρόχια συστήματα ανίχνευσης αμαξοστοιχιών) και της Παραγράφου 4.1 του Προσαρτήματος 1 του Παραρτήματος A (όπως παρατίθεται στο σημείο 4.3.1.10) της ΤΠΔ ΕΧΣ, ΣΣ αφετέρου.

4.3.2.7. Καταγραφή δεδομένων και ανίχνευση θερμού λιποκιβωτίου άξονα

Υπάρχει διεπαφή μεταξύ του σημείου 4.2.3.5 της παρούσας ΤΠΔ αφενός και του σημείου 4.2.2 (Εποχούμενο σύνολο λειτουργιών ETCS), ενδείξεις 5, 7 και 55 στο παράρτημα Α, και του σημείου 4.2.10 (ΑΧΛΑ (ανιχνευτής θερμού λιποκιβωτίου άξονα)) της ΤΠΔ ΕΧΣ, ΣΣ αφετέρου. Θα υπάρξει μελλοντική διεπαφή με το παράρτημα Β της ΤΠΔ ΔΔΚ, όταν ρυθμιστεί το ανοικτό σημείο της ΤΠΔ ΕΧΣ, ΣΣ.

4.3.3. ΔΙΕΠΑΦΕΣ ΜΕ ΤΗΝ ΤΠΔ ΤΡΟΧΑΙΟΥ ΥΛΙΚΟΥ

4.3.3.1. Στοιχεία ταυτοποίησης οχήματος

Υπάρχει διεπαφή μεταξύ σημείου 4.2.2.3 της παρούσας ΤΠΔ ΔΔΚ και του Παραρτήματος Β της ΤΠΔ ΤΥ φορτάμαξες.

Διεπαφή του είδους αυτού θα υπάρξει επίσης με άλλες ΤΠΔ ΤΥ, ΣΣ, όταν αυτές δημιουργηθούν.

4.3.3.2. Πέδηση

Υπάρχει διεπαφή μεταξύ του σημείου 4.2.2.6.1 της παρούσας ΤΠΔ ΔΔΚ, του σημείου 4.2.4 και του Παραρτήματος Β της ΤΠΔ ΤΥ φορτάμαξες.

Διεπαφή του είδους αυτού θα υπάρξει επίσης με άλλες ΤΠΔ ΤΥ, ΣΣ, όταν αυτές δημιουργηθούν.

4.3.3.3. Απαιτήσεις για επιβατικά οχήματα

Πρέπει να σημειωθεί ότι, για τα ακόλουθα, θα υπάρξει διεπαφή με άλλες ΤΠΔ ΤΥ, ΣΣ, όταν αυτές δημιουργηθούν.

4.3.3.4. Ορατότητα αμαξοστοιχίας

Το υποσύστημα Διεξαγωγή και διαχείριση της κυκλοφορίας ορίζει ότι οι βασικές απαιτήσεις για την ορατότητα αμαξοστοιχίας, που πρέπει να καθορίζει το υποσύστημα Τροχαίο υλικό, παρατίθενται στα σημεία που ακολουθούν.

4.3.3.4.1. Στο επί κεφαλής όχημα αμαξοστοιχίας κατά την κατεύθυνση κίνησης

Το προς τα εμπρός άκρο του επί κεφαλής οχήματος αμαξοστοιχίας πρέπει να φέρει τρείς φανούς σε σχήμα ισοσκελούς τριγώνου όπως δείχνεται στη συνέχεια. Οι φανοί αυτοί πρέπει να είναι πάντοτε αναμμένοι όταν η αμαξοστοιχία οδηγείται από το άκρο αυτό.

Οι εμπρόσθιοι φανοί πρέπει να βελτιστοποιούν την ανιχνευσιμότητα της αμαξοστοιχίας (π.χ. για εργαζόμενους στην τροχιά και τους χρήστες δημοσίας χρήσεως διασταυρώσεων), να παρέχουν επαρκή ορατότητα για το μηχανοδηγό (φωτισμός της γραμμής εμπρός, παρατρόχιων πληροφοριακών δεικτών/πινακίδων κλπ.) τη νύχτα και υπό συνθήκες χαμηλού φωτισμού ενώ δεν πρέπει να θαμβώνουν τους μηχανοδηγούς αντιθέτως πορευόμενων αμαξοστοιχιών.

Πρέπει να τυποποιηθούν η διαπόσταση, το ύψος επάνω από τις σιδηροτροχιές, η διάμετρος, η ένταση των φανών, η διάσταση και το σχήμα της εκπεμπόμενης δέσμης τόσο κατά την ημερήσια όσο και κατά τη νυκτερινή λειτουργία.

Θα υπάρξει διεπαφή με μελλοντικές εκδόσεις της ΤΠΔ ΤΥ όταν θα εξεταστούν εκεί οι θάλαμοι οδήγησης και με το σημείο 4.2.2.1.2 της παρούσας ΤΠΔ.

4.3.3.4.2. Στο οπίσθιο άκρο

Θα υπάρξει διεπαφή μεταξύ του σημείου 4.2.2.1.3 της παρούσας ΤΠΔ και του σημείου 4.2.7.4 και του Παραρτήματος BB της ΤΠΔ ΤΥ, ΣΣ (φορτάμαξες), όταν συμπληρωθεί το ανοικτό σημείο του Παραρτήματος ΙΘ της ΤΠΔ ΔΔΚ με την προδιαγραφή οπίσθιου σήματος που απαιτεί στήριγμα.

4.3.3.5. Ακουστότητα αμαξοστοιχίας

Το υποσύστημα Διεξαγωγή και διαχείριση της κυκλοφορίας ορίζει ότι οι βασικές απαιτήσεις για την ακουστότητα τις οποίες πρέπει να πληροί το υποσύστημα Τροχαίο υλικό είναι ότι η αμαξοστοιχία πρέπει να μπορεί να παρέχει ακουστική προειδοποίηση για την παρουσία της.

Πρέπει να τυποποιηθούν οι ήχοι οι εκπεμπόμενοι από αυτή τη συσκευή προειδοποίησης, η συχνότητα και η ένταση των ήχων αυτών και η μέθοδος ενεργοποίησης από τον οδηγό.

Θα υπάρξει διεπαφή με μελλοντικές εκδόσεις της ΤΠΔ ΤΥ όταν στην ΤΠΔ αυτή εξεταστούν οι θάλαμοι οδήγησης και με το σημείο 4.2.2.2 της παρούσας ΤΠΔ.

4.3.3.6. Οραση σημάτων

Ο μηχανοδηγός πρέπει να είναι σε θέση να παρατηρεί τα σήματα ενώ τα σήματα πρέπει να είναι παρατηρήσιμα από το μηχανοδηγό. Το ίδιο ισχύει για παρατρόχια σήματα, εφόσον αυτά έχουν σχέση με την ασφάλεια.

Οι θάλαμοι οδήγησης πρέπει να είναι μελετημένοι κατά τρόπο συνεπή έτσι ώστε ο μηχανοδηγός να μπορεί από τη συνήθη του θέση οδήγησης να βλέπει ευχερώς τις πληροφορίες που του εμφανίζονται.

Θα υπάρξει διεπαφή μεταξύ του σημείου 4.3.2.4 της παρούσας ΤΠΔ και μελλοντικής έκδοσης της ΤΠΔ ΤΥ όταν εξεταστούν εκεί οι θάλαμοι οδήγησης.

4.3.3.7. Συσκευή επαγρύπνησης μηχανοδηγού

Μέσο επιτήρησης των αντιδράσεων του μηχανοδηγού, το οποίο επεμβαίνει ώστε η αμαξοστοιχία να ακινητοποιηθεί σε περίπτωση που ο μηχανοδηγός δεν αντιδράσει εντός χρόνου ο οποίος καθορίζεται και όπου η υποδομή υποστηρίζει το μέσον αυτό, αναφέροντας το γεγονός αυτομάτως στο κέντρο έλεγχου σηματοδότησης.

Θα υπάρξει διεπαφή με μελλοντικές εκδόσεις της ΤΠΔ ΤΥ όταν εξεταστούν εκεί οι θάλαμοι οδήγησης.

4.3.3.8. Σύνθεση αμαξοστοιχίας και Παράρτημα B

Υπάρχει διεπαφή μεταξύ του σημείου 4.2.2.5 της παρούσας ΤΠΔ και του σημείου 4.2.2.1.2.2 (Οργανα έλξης) της ΤΠΔ ΤΥ, ΣΣ (φορτάμαξες) σχετικά με το μέγιστο επιτρεπόμενο βάρος της αμαξοστοιχίας. Είναι ενδεχόμενο να υπάρξει μελλοντική διεπαφή μεταξύ του Παραρτήματος Β της παρούσας ΤΠΔ και του σημείου 4.2.2.1.2.1 (Προσκρουστήρες) της ΤΠΔ ΤΥ, ΣΣ (φορτάμαξες) σχετικά με την ταχύτητα εκτέλεσης ελιγμών.

4.3.3.9. Φόρτωση φορταμαξών

Υπάρχει διεπαφή μεταξύ του σημείου 4.2.2.4 της παρούσας ΤΠΔ και του σημείου 4.2.2.3.5 (Προστασία φορτίου) και του Παραρτήματος ΚΕΚΕ (ΥΥ) της ΤΠΔ ΤΥ, ΣΣ (φορτάμαξες).

4.3.3.10. Διασφάλιση ότι η αμαξοστοιχία είναι σε τάξη πορείας και επικίνδυνα εμπορεύματα.

Υπάρχει διασύνδεση μεταξύ σημείων 4.2.2.7 και 4.2.3.4.3 της παρούσας ΤΠΔ και του σημείου 4.2.2.6 (Επικίνδυνα εμπορεύματα) της ΤΠΔ ΤΥ, ΣΣ (φορτάμαξες).

4.3.3.11. Σύνθεση αμαξοστοιχίας, Παραρτήματα H και ΙΒ

Υπάρχει διασύνδεση μεταξύ του σημείου 4.2.2.5 και των Παραρτημάτων H και ΙΒ της παρούσας ΤΠΔ και του σημείου 4.2.3.5. (Διαμήκεις θλιπτικές δυνάμεις) της ΤΠΔ ΤΥ, ΣΣ (φορτάμαξες) σχετικά με την οδήγηση αμαξοστοιχιών, την εξυπηρέτηση αμαξοστοιχιών και την κατανομή οχημάτων στην αμαξοστοιχία.

Θα υπάρξει διεπαφή με μελλοντικές εκδόσεις της ΤΠΔ ΤΥ όταν εξεταστούν εκεί οι ελκτικές μονάδες και οι επιβατάμαξες.

4.3.3.12. Ρυθμίσεις για απρόοπτα και διαχείριση κατάστασης έκτακτης ανάγκης

Υπάρχει διεπαφή μεταξύ του σημείου 4.2.3.6.3 της παρούσας ΤΠΔ και του σημείου 4.2.6.1.2 (Λειτουργικές και τεχνικές προδιαγραφές για τις συνθήκες περιβάλλοντος) της ΤΠΔ ΤΥ, ΣΣ (φορτάμαξες) σχετικά με ακραίες κλιματικές συνθήκες.

Επίσης υπάρχει διεπαφή μεταξύ των σημείων 4.2.3.6 και 4.2.3.7 της παρούσας ΤΠΔ και των σημείων 4.2.7.1 (Μέτρα έκτακτης ανάγκης) και 4.2.7.2 (Πυρασφάλεια) της ΤΠΔ ΤΥ, ΣΣ (φορτάμαξες).

Θα υπάρξει διεπαφή με μελλοντικές εκδόσεις της ΤΠΔ ΤΥ όταν εξεταστούν εκεί οι ελκτικές μονάδες και οι επιβατάμαξες.

4.3.3.13. Καταγραφή δεδομένων

Θα υπάρξει διεπαφή μεταξύ του σημείου 4.2.3.5.2 (Καταγραφή δεδομένων επιτήρησης επί της αμαξοστοιχίας) της παρούσας ΤΠΔ ΔΔΚ, ΣΣ και μελλοντικών εκδόσεων της ΤΠΔ ΤΥ, ΣΣ, όταν εξεταστούν εκεί οι ελκτικές μονάδες και οι επιβατάμαξες με θαλάμους οδήγησης.

Υπάρχει διεπαφή μεταξύ του σημείου 4.2.3.5.1 (Καταγραφή δεδομένων επιτήρησης εκτός της αμαξοστοιχίας) της παρούσας ΤΠΔ ΔΔΚ, ΣΣ και του σημείου 4.2.3.3.2 (Ανίχνευση θερμού λιποκιβωτίου άξονα) της ΤΠΔ ΤΥ, ΣΣ (φορτάμαξες). Επίσης θα υπάρξει διεπαφή μεταξύ του ιδίου σημείου της παρούσας ΤΠΔ ΔΔΚ, ΣΣ και μελλοντικών εκδόσεων της ΤΠΔ ΤΥ, ΣΣ, όταν εξεταστούν εκεί οι ελκτικές μονάδες και οι επιβατάμαξες όσον αφορά την ανίχνευση θερμού λιποκιβωτίου άξονα από παρατρόχιο υλικό.

4.3.4. ΔΙΕΠΑΦΕΣ ΜΕ ΤΗΝ ΤΠΔ ΕΦΑΡΜΟΓΩΝ ΤΗΛΕΠΛΗΡΟΦΟΡΙΚΗΣ

4.3.4.1. Στοιχεία ταυτοποίησης αμαξοστοιχιών

Παραμένει η ανάγκη καθορισμού μέσου για τη χωρίς αμφιβολία ταυτοποίηση όλων των αμαξοστοιχιών που λειτουργούν στο ΔΕΔ (βλ. σημείο 4.2.3.2 και Παράρτημα ΙΗ). Για την παράμετρο αυτή υπάρχει διεπαφή με την ΤΠΔ εφαρμογών τηλεπληροφορικής για εμπορεύματα στο σημείο 4.2.2. Επίσης θα υπάρξει διεπαφή με την ΤΠΔ εφαρμογών τηλεπληροφορικής για επιβάτες όταν αυτή δημιουργηθεί.

4.3.4.2. Σύνθεση αμαξοστοιχίας

Τα σημεία 4.2.2.5 και 4.2.2.7.2 της παρούσας ΤΠΔ έχουν διεπαφή όσον αφορά τα δεδομένα σχηματισμού αμαξοστοιχίας με το σημείο 4.2.3.2 της ΤΠΔ εφαρμογών τηλεπληροφορικής για εμπορεύματα. Επίσης θα υπάρξει διεπαφή με την ΤΠΔ εφαρμογών τηλεπληροφορικής για επιβάτες όταν αυτή δημιουργηθεί.

4.3.4.3. Αναχώρηση αμαξοστοιχίας

Οσον αφορά τις πληροφορίες τις σχετικές με την αναχώρηση αμαξοστοιχίας, το σημείο 4.2.3.3 της παρούσας ΤΠΔ έχει διεπαφή με το σημείο 4.2.3 της ΤΠΔ εφαρμογών τηλεπληροφορικής για εμπορεύματα. Επίσης θα υπάρξει διεπαφή με την ΤΠΔ εφαρμογών τηλεπληροφορικής για επιβάτες όταν αυτή δημιουργηθεί.

4.3.4.4. Κίνηση αμαξοστοιχίας

Οσον αφορά τα δεδομένα κίνησης αμαξοστοιχιών, το σημείο 4.2.3.4 της παρούσας ΤΠΔ έχει διεπαφή με τα σημεία 4.2.4, 4.2.5 και 4.2.6 της ΤΠΔ εφαρμογών τηλεπληροφορικής για εμπορεύματα. Επίσης θα υπάρξει διεπαφή με την ΤΠΔ εφαρμογών τηλεπληροφορικής για επιβάτες όταν αυτή δημιουργηθεί.

4.3.4.5. Στοιχεία ταυτοποίησης οχήματος

Υπάρχει διεπαφή μεταξύ σημείου 4.2.2.3 της παρούσας ΤΠΔ ΔΔΚ και του σημείου 4.2.11.3 «Οι βάσεις δεδομένων αναφοράς τροχαίου υλικού» και του Παραρτήματος Α ένδειξη 1 (Ορισμοί και δεδομένα για μηνύματα) § 1.18 «Ιδιο στοιχείο: Στοιχείο ταυτοποίησης φορτάμαξας») της ΤΠΔ εφαρμογών τηλεπληροφορικής για εμπορεύματα. Επίσης θα υπάρξει διεπαφή με την ΤΠΔ εφαρμογών τηλεπληροφορικής για επιβάτες όταν αυτή δημιουργηθεί.

4.4. ΕΠΙΧΕΙΡΗΣΙΑΚΟΙ ΚΑΝΟΝΕΣ

Οι κανόνες και διαδικασίες που καθιστούν δυνατή τη συνεκτική λειτουργία νέων και διαφορετικών δομικών υποσυστημάτων προοριζόμενων να χρησιμοποιηθούν στο ΔΕΔ, και ειδικότερα οι κανόνες και διαδικασίες που συνδέονται άμεσα με τη λειτουργία νέου συστήματος ελέγχου και σηματοδότησης αμαξοστοιχιών, πρέπει να είναι ταυτόσημα για ταυτόσημες καταστάσεις.

Προς το σκοπό αυτό στο παράρτημα Α1 εξειδικεύονται οι επιχειρησιακοί κανόνες για το ευρωπαϊκό σύστημα διαχείρισης της σιδηροδρομικής κυκλοφορίας (ERTMS/ETCS). Οι επιχειρησιακοί κανόνες για το ραδιοσύστημα ERTMS/GSM-R θα εξειδικευτούν στο Παράρτημα A2.

Άλλοι επιχειρησιακοί κανόνες, οι οποίοι είναι δυνατόν να τυποποιηθούν για ολόκληρο το ΔΕΔ, θα εξειδικευτούν στο Παράρτημα Β.

Ολοι αυτοί οι κανόνες έχουν μελετηθεί έτσι ώστε να εφαρμόζονται σε ολόκληρο το ΔΕΔ, οπότε η πλήρης συνεκτικότητα τους αποτελεί σημαντικό στοιχείο. Ο μόνος οργανισμός που είναι σε θέση να προβεί σε τροποποιήσεις των κανόνων αυτών είναι ο φορέας ο αρμόδιος για την τήρηση επικαιροποιημένων των Παραρτημάτων Α, Β και Γ της παρούσας ΤΠΔ.

4.5. ΚΑΝΟΝΕΣ ΣΥΝΤΗΡΗΣΗΣ

Δεν εφαρμόζεται.

4.6. ΕΠΑΓΓΕΛΜΑΤΙΚΑ ΠΡΟΣΟΝΤΑ

Σύμφωνα με το σημείο 2.2.1 της παρούσας ΤΠΔ, το παρόν σημείο ασχολείται με την επαγγελματική και γλωσσική επάρκεια και τη διαδικασία αξιολόγησης που απαιτούνται προκειμένου το προσωπικό να φθάσει σε αυτό το βαθμό επάρκειας.

4.6.1. ΕΠΑΓΓΕΛΜΑΤΙΚΗ ΕΠΑΡΚΕΙΑ

Το προσωπικό (περιλαμβάνονται οι εργολάβοι) της επιχείρησης σιδηροδρόμων και του διαχειριστή υποδομής πρέπει να διαθέτει την ενδεδειγμένη επαγγελματική επάρκεια για την ανάληψη όλων των αναγκαίων σχετιζόμενων με την ασφάλεια καθηκόντων υπό συνθήκες κανονικές, έκρυθμες και έκτακτης ανάγκης. Η εν λόγω επάρκεια περιλαμβάνει επαγγελματικές γνώσεις και την ικανότητα πρακτικής εφαρμογής των γνώσεων αυτών.

Ελάχιστα στοιχεία σχετικά με τα επαγγελματικά προσόντα για συγκεκριμένα καθήκοντα περιέχονται στα Παραρτήματα H, Ι και ΙΑ.

4.6.1.1. Επαγγελματικές γνώσεις

Λαμβανομένων υπόψη αυτών των Παραρτημάτων αυτών και ανάλογα με τα καθήκοντα του συγκεκριμένου μέλους του προσωπικού, στις απαιτούμενες γνώσεις θα περιλαμβάνονται:

4.6.1.2. Ικανότητα πρακτικής εφαρμογής των γνώσεων αυτών

Η ικανότητα εφαρμογής των γνώσεων αυτών σε καταστάσεις τρέχουσες, έκρυθμες και έκτακτης ανάγκης θα απαιτεί να είναι το προσωπικό πλήρως εξοικειωμένο με:

καθώς και να διαθέτει γενική ικανότητα προσαρμογής στις διαφορετικές περιστάσεις που είναι δυνατό να αντιμετωπίσει κάποιο πρόσωπο.

Σύμφωνα με το παράρτημα III σημείο 2 της Οδηγίας 2004/49/ΕΚ, από τις επιχειρήσεις σιδηροδρόμων και τους διαχειριστές υποδομής ζητείται να εγκαθιστούν σύστημα διαχείρισης επάρκειας ώστε να εξασφαλίζεται η αξιολόγηση και διατήρηση της προσωπικής επάρκειας κάθε μέλους του προσωπικού τους. Επιπλέον, πρέπει να παρέχεται η αναγκαία κατάρτιση ώστε να εξασφαλίζεται ότι διατηρούνται σύγχρονες οι γνώσεις και δεξιότητες, ειδικότερα οι σχετικές με αδυναμίες ή ελλείψεις του συστήματος ή προσωπικές επιδόσεις.

4.6.2. ΓΛΩΣΣΙΚΗ ΕΠΑΡΚΕΙΑ

4.6.2.1. Αρχές

Από το διαχειριστή υποδομής και την επιχείρηση σιδηροδρόμων ζητείται να εξασφαλίζουν ότι το προσωπικό τους χρησιμοποιεί με επάρκεια τα πρωτόκολλα και τις αρχές επικοινωνίας που αναφέρονται στην παρούσα ΤΠΔ.

Σε περίπτωση που η γλώσσα εργασίας η οποία χρησιμοποιείται από το διαχειριστή υποδομής είναι διαφορετική από τη γλώσσα που χρησιμοποιείται συνήθως από το προσωπικό επιχείρησης σιδηροδρόμων, η εν λόγω γλωσσική και επικοινωνιακή κατάρτιση πρέπει να αποτελεί κρίσιμο μέρος του γενικού συστήματος διαχείρισης επάρκειας της επιχείρησης σιδηροδρόμων.

Το προσωπικό επιχείρησης σιδηροδρόμων του οποίου τα καθήκοντα απαιτούν από αυτό να επικοινωνεί με προσωπικό του διαχειριστή υποδομής όσον αφορά θέματα κρίσιμα για την ασφάλεια, σε καταστάσεις συνήθεις, έκρυθμες ή έκτακτης ανάγκης, πρέπει να διαθέτει επαρκές επίπεδο γνώσεων στη γλώσσα εργασίας του διαχειριστή υποδομής.

4.6.2.2. Επίπεδο γνώσεων

Το επίπεδο γνώσεων όσον αφορά τη γλώσσα του διαχειριστή υποδομής πρέπει να είναι ικανοποιητικό για λόγους ασφαλείας:

Οδηγίες σχετικά με τα ενδεδειγμένα επίπεδα επάρκειας παρέχονται στο Παράρτημα E. Το επίπεδο γνώσεων για μηχανοδηγούς είναι τουλάχιστον 3. Το επίπεδο γνώσεων για προσωπικό που συνοδεύει αμαξοστοιχίες είναι τουλάχιστον 2.

4.6.3. ΑΡΧΙΚΗ ΚΑΙ ΣΥΝΕΧΙΖΟΜΕΝΗ ΑΞΙΟΛΟΓΗΣΗ ΠΡΟΣΩΠΙΚΟΥ

4.6.3.1. Βασικά στοιχεία

Σύμφωνα με το Παράρτημα III σημείο 2 της Οδηγίας 2004/49/ΕΚ, από τις επιχειρήσεις σιδηροδρόμων και τους διαχειριστές υποδομής ζητείται να καθορίσουν τη διαδικασία αξιολόγησης για το προσωπικό τους.

Συνιστάται να λαμβάνεται υπόψη καθένα από τα ακόλουθα στοιχεία:

4.6.3.2. Ανάλυση αναγκών κατάρτισης

4.6.3.2.1. Ανάπτυξη της ανάλυσης αναγκών κατάρτισης

Η επιχείρηση σιδηροδρόμων και ο διαχειριστής υποδομής πρέπει να πραγματοποιούν ανάλυση αναγκών κατάρτισης για το προσωπικό τους.

Η ανάλυση αυτή πρέπει να περιγράφει τόσο το σκοπό όσο και την πολυπλοκότητα και να λαμβάνει υπόψη τους κινδύνους τους συναφείς με τη λειτουργία αμαξοστοιχιών στο ΔΕΔ, ειδικότερα από άποψη ανθρωπίνων δυνατοτήτων και ορίων (ανθρώπινοι παράγοντες) που ενδέχεται να εμφανιστούν λόγω:

Οδηγίες σχετικά με τα στοιχεία τα οποία πρέπει να λαμβάνονται υπόψη υπάρχουν στα Παραρτήματα που αναφέρονται στο σημείο 4.6.1 ανωτέρω. Ανάλογα με την περίπτωση, στοιχεία σχετικά με την κατάρτιση του προσωπικού πρέπει να τοποθετούνται σε σημεία όπου τα στοιχεία αυτά λαμβάνονται υπόψη.

Είναι ενδεχόμενο ότι, λόγω του προβλεπόμενου τύπου λειτουργίας από επιχείρηση σιδηροδρόμων ή λόγω της φύσεως του δικτύου που χρησιμοποιείται από διαχειριστή υποδομής, ορισμένα από τα στοιχεία των Παραρτημάτων αυτών δεν εμφανίζονται σχετικά. Η ανάλυση των αναγκών κατάρτισης πρέπει να αναφέρει τα στοιχεία που δεν θεωρούνται ενδεδειγμένα καθώς και τους συναφείς λόγους.

4.6.3.2.2. Επικαιροποίηση της ανάλυσης αναγκών κατάρτισης

Η επιχείρηση σιδηροδρόμων και ο διαχειριστής υποδομής πρέπει να καθορίζουν διαδικασία αναθεώρησης και επικαιροποίησης των συγκεκριμένων αναγκών τους σε κατάρτιση, λαμβανομένων υπόψη σημείων όπως προγενέστεροι έλεγχοι, συστημική ανάδραση και γνωστές μεταβολές σε κανόνες και διαδικασίες, στην υποδομή και στην τεχνολογία.

4.6.3.2.3. Ειδικά στοιχεία για πλήρωμα αμαξοστοιχίας και βοηθητικό προσωπικό

4.6.3.2.3.1. Γνώση διαδρομής

Η επιχείρηση σιδηροδρόμων πρέπει να καθορίζει τη διαδικασία με την οποία αποκτώνται και διατηρούνται γνώσεις του προσωπικού αμαξοστοιχιών σχετικές με τις διαδρομές κίνησης. Η διαδικασία αυτή πρέπει:

Οι μηχανοδηγοί πρέπει να μαθαίνουν τις διαδρομές αυτές τόσο με θεωρητικά όσο και με πρακτικά στοιχεία.

4.6.3.2.3.2. Γνώση του τροχαίου υλικού

Η επιχείρηση σιδηροδρόμων πρέπει να καθορίζει τη διαδικασία για την απόκτηση και διατήρηση από το πλήρωμα των αμαξοστοιχιών της γνώσεων σχετικών με το ελκτικό και το τροχαίο υλικό.

4.6.3.2.3.3. Βοηθητικό προσωπικό

Η επιχείρηση σιδηροδρόμων πρέπει να φροντίζει ώστε να είναι βέβαιο πως το βοηθητικό προσωπικό (π.χ. τροφοδοσίας και καθαρισμού) που δεν αποτελεί μέρος του «πληρώματος αμαξοστοιχίας» είναι, επιπλέον των βασικών οδηγιών που έχει λάβει, καταρτισμένο για να αποκρίνεται σε οδηγίες των πλήρως καταρτισμένων μελών του «πληρώματος αμαξοστοιχίας».

4.7. ΟΡΟΙ ΥΓΕΙΑΣ ΚΑΙ ΑΣΦΑΛΕΙΑΣ

4.7.1. ΕΙΣΑΓΩΓΗ

Το προσωπικό που αναφέρεται στο σημείο 4.2.1 ως προσωπικό που εκτελεί καθήκοντα κρίσιμα για την ασφάλεια και στην παράγραφο 2.2 της παρούσας ΤΠΔ πρέπει να διαθέτει όλα τα στοιχεία ώστε να διασφαλίζεται ότι πληρούνται στο σύνολό τους τα επιχειρησιακά πρότυπα και πρότυπα ασφαλείας.

Σύμφωνα με την Οδηγία 2004/49/ΕΚ, οι επιχειρήσεις σιδηροδρόμων και οι διαχειριστές υποδομής πρέπει να καθορίζουν και να διατυπώνουν γραπτώς τη διαδικασία που έχουν θέσει σε ενέργεια προκειμένου να πληρούνται για το προσωπικό τους οι ιατρικές και ψυχολογικές απαιτήσεις και οι απαιτήσεις υγείας στο πλαίσιο του συστήματός τους για τη διαχείριση της ασφάλειας.

Για τις ιατρικές εξετάσεις όπως ορίζεται στο σημείο 4.7.4 καθώς και για όλες τις αποφάσεις τις συναφείς με την ατομική καταλληλότητα του προσωπικού αρμόδιος πρέπει να είναι αναγνωρισμένος ιατρός ασφαλείας.

Το προσωπικού δεν πρέπει να εκτελεί εργασίες κρίσιμες για την ασφάλεια όταν η επαγρύπνησή του είναι μειωμένη λόγω ουσιών όπως οινόπνευμα, ναρκωτικά ή ψυχοτρόπα φάρμακα. Συνεπώς η επιχείρηση σιδηροδρόμων και ο διαχειριστής υποδομής πρέπει να θέτουν σε εφαρμογή διαδικασίες για τον έλεγχο του κινδύνου προσέλευσης του προσωπικού τους για εργασία υπό την επήρεια των ουσιών αυτών ή κατανάλωσης τέτοιου είδους ουσιών κατά την εργασία.

Οσον αφορά τα καθορισμένα όρια των ανωτέρω αναφερόμενων ουσιών, ισχύουν οι εθνικοί κανόνες των κρατών μελών όπου παρέχεται σιδηροδρομική υπηρεσία.

4.7.2. ΚΡΙΤΗΡΙΑ ΓΙΑ ΤΗΝ ΕΓΚΡΙΣΗ ΙΑΤΡΩΝ ΕΡΓΑΣΙΑΣ ΚΑΙ ΙΑΤΡΙΚΩΝ ΟΡΓΑΝΙΣΜΩΝ (1)

Οι επιχειρήσεις σιδηροδρόμων και οι διαχειριστές υποδομής πρέπει να επιλέγουν ιατρούς εργασίας και οργανισμούς ασχολούμενους με ιατρικές εξετάσεις σύμφωνα με τους εθνικούς κανόνες και τις πρακτικές της χώρας στην οποία έχει αδειοδοτηθεί ή απογραφεί η επιχείρηση σιδηροδρόμων ή ο διαχειριστής υποδομής.

Οι ιατροί εργασίας που πραγματοποιούν τις ιατρικές εξετάσεις οι οποίες περιγράφονται στο σημείο 4.7.4 πρέπει να διαθέτουν:

Ο ή η ιατρός εργασίας που πληροί τα κριτήρια αυτά μπορεί να ζητεί εξωτερική ιατρική ή παραϊατρική βοήθεια για την υποστήριξη της ιατρικής του ή της ιατρικής της εξέτασης και εκτίμησης, π.χ. από οφθαλμιάτρους.

4.7.3. ΚΡΙΤΗΡΙΑ ΓΙΑ ΤΗΝ ΕΓΚΡΙΣΗ ΨΥΧΟΛΟΓΩΝ ΑΣΧΟΛΟΥΜΕΝΩΝ ΜΕ ΤΗΝ ΨΥΧΟΛΟΓΙΚΗ ΑΞΙΟΛΟΓΗΣΗ ΚΑΙ ΑΠΑΙΤΗΣΕΙΣ ΤΗΣ ΨΥΧΟΛΟΓΙΚΗΣ ΑΞΙΟΛΟΓΗΣΗΣ

4.7.3.1. Πιστοποίηση ψυχολόγων

Ο ψυχολόγος πρέπει να διαθέτει το σχετικό πανεπιστημιακό τίτλο και να είναι πιστοποιημένος και αναγνωρισμένος ως κατάλληλος σύμφωνα με τους εθνικούς κανόνες και πρακτικές της χώρας στην οποία έχει αδειοδοτηθεί ή απογραφεί η επιχείρηση σιδηροδρόμων ή ο διαχειριστής υποδομής.

4.7.3.2. Περιεχόμενο και ερμηνεία της ψυχολογικής αξιολόγησης

Το περιεχόμενο και η διαδικασία για την ερμηνεία της ψυχολογικής αξιολόγησης πρέπει να καθορίζονται από πρόσωπο πιστοποιημένο σύμφωνα με το σημείο 4.7.3.1, λαμβανομένων υπόψη της σιδηροδρομικής εργασίας και του σιδηροδρομικού περιβάλλοντος.

4.7.3.3. Επιλογή εργαλείων αξιολόγησης

Η αξιολόγηση πρέπει να περιλαμβάνει μόνον εργαλεία αξιολόγησης τα οποία βασίζονται σε επιστημονικές αρχές ψυχολογίας.

4.7.4. ΙΑΤΡΙΚΕΣ ΕΞΕΤΑΣΕΙΣ ΚΑΙ ΨΥΧΟΛΟΓΙΚΕΣ ΑΞΙΟΛΟΓΗΣΕΙΣ

4.7.4.1. Πριν την πρόσληψη:

4.7.4.1.1. Ελάχιστο περιεχόμενο της ιατρικής εξέτασης

Οι ιατρικές εξετάσεις πρέπει να καλύπτουν:

4.7.4.1.2. Ψυχολογική αξιολόγηση

Ο σκοπός της ψυχολογικής αξιολόγησης είναι η παροχή υποστήριξης στην επιχείρηση σιδηροδρόμων για την πρόσληψη και τη διοίκηση προσωπικού το οποίο διαθέτει από άποψη διανοητική, ψυχοκινητική, συμπεριφοράς και προσωπικότητας, ικανότητες για την εκτέλεση των ρόλων του με ασφάλεια.

Για τον καθορισμό του περιεχομένου της ψυχολογικής αξιολόγησης ο ψυχολόγος πρέπει, κατ' ελάχιστο, να λαμβάνει υπόψη τα ακόλουθα κριτήρια που έχουν σχέση με τις απαιτήσεις κάθε λειτουργίας σχετικής με την ασφάλεια.

Σε περίπτωση που ο ψυχολόγος παραλείψει οποιοδήποτε από τα ανωτέρω στοιχεία, η αντίστοιχη απόφαση πρέπει να αιτιολογείται και να διατυπώνεται γραπτώς.

4.7.4.2. Μετά την πρόσληψη

4.7.4.2.1. Συχνότητα περιοδικών ιατρικών εξετάσεων

Τουλάχιστον μία συστηματική ιατρική εξέταση πρέπει να πραγματοποιείται:

Από τον ιατρό εργασίας πρέπει να ορίζεται αυξημένη συχνότητα εξετάσεων σε περίπτωση που το απαιτεί η κατάσταση της υγείας του μέλους του πληρώματος.

4.7.4.2.2. Ελάχιστο περιεχόμενο της περιοδικής ιατρικής εξέτασης

Σε περίπτωση που ο εργαζόμενος πληροί τα κριτήρια τα απαιτούμενα στην εξέταση, η οποία εκτελείται πριν την άσκηση επαγγελματικής δραστηριότητας, οι περιοδικές εξειδικευμένες εξετάσεις πρέπει να περιλαμβάνουν κατ' ελάχιστο:

4.7.4.2.3. Συμπληρωματικές ιατρικές εξετάσεις ή/και ψυχολογικές αξιολογήσεις

Εκτός από την περιοδική ιατρική εξέταση πρέπει να πραγματοποιείται συμπληρωματική ειδική ιατρική εξέταση ή/και ψυχολογική αξιολόγηση σε περίπτωση που υπάρχει εύλογη αιτία αμφιβολίας σχετικά με την καλή ιατρική ή ψυχολογική κατάσταση μέλους του προσωπικού ή εύλογη υποψία σχετικά με τη χρήση ναρκωτικών ουσιών ή την κατάχρηση ή τη μη επιτρεπόμενη χρήση οινοπνεύματος. Αυτό πρέπει να γίνεται ειδικά μετά από συμβάν ή ατύχημα οφειλόμενου σε ανθρώπινο σφάλμα του ατόμου.

Ο εργοδότης πρέπει να ζητεί την πραγματοποίηση ιατρικής εξέτασης μετά από οποιαδήποτε απουσία λόγω ασθενείας η οποία υπερβαίνει τις 30 ημέρες. Σε περιπτώσεις που προσφέρονται σχετικά, η εξέταση αυτή είναι δυνατόν να περιορίζεται σε εκτίμηση εκ μέρους του ιατρού εργασίας με βάση τις διαθέσιμες ιατρικές πληροφορίες που αναφέρουν ότι η καλή κατάσταση του εργαζόμενου για εργασία δεν έχει επηρεαστεί.

Η επιχείρηση σιδηροδρόμων και ο διαχειριστής υποδομής πρέπει να θέτουν σε ενέργεια συστήματα ώστε να εξασφαλίζεται η διεξαγωγή, όποτε απαιτείται, τέτοιου είδους συμπληρωματικών εξετάσεων και αξιολογήσεων.

4.7.5. ΙΑΤΡΙΚΕΣ ΑΠΑΙΤΗΣΕΙΣ

4.7.5.1. Γενικές απαιτήσεις

Το προσωπικό δεν πρέπει για λόγους ιατρικούς ή λόγω ιατρικής θεραπείας να παρουσιάζει:

Από άποψη όρασης και ακοής πρέπει να πληρούνται οι απαιτήσεις που ακολουθούν.

4.7.5.2. Απαιτήσεις όρασης

4.7.5.3. Απαιτήσεις ακοής

Επαρκής ακοή που επιβεβαιώνεται με τονικό ακουόγραμμα, δηλαδή:

4.7.5.4. Εγκυμοσύνη

Η εγκυμοσύνη πρέπει να θεωρείται προσωρινή αιτία απομάκρυνσης για μηχανοδηγούς με χαμηλή ανοχή ή σε παθολογική κατάσταση. Ο εργοδότης πρέπει να βεβαιώνεται ότι εφαρμόζονται οι νόμιμες διατάξεις σχετικά με την προστασία εργαζομένων σε κατάσταση εγκυμοσύνης.

4.7.6. ΕΙΔΙΚΕΣ ΑΠΑΙΤΗΣΕΙΣ ΣΧΕΤΙΚΑ ΜΕ ΤΑ ΚΑΘΗΚΟΝΤΑ ΟΔΗΓΗΣΗΣ ΑΜΑΞΟΣΤΟΙΧΙΑΣ

4.7.6.1. Συχνότητα περιοδικών ιατρικών εξετάσεων

Οσον αφορά το προσωπικό που ασχολείται με το έργο της οδήγησης αμαξοστοιχίας, το σημείο 4.7.4.2.1 της παρούσας ΤΠΔ τροποποιείται ως εξής:

Πρέπει να πραγματοποιείται τουλάχιστον μια συστηματική ιατρική εξέταση:

4.7.6.2. Συμπληρωματικό περιεχόμενο της ιατρικής εξέτασης

Οσον αφορά τα καθήκοντα οδήγησης αμαξοστοιχίας, η ιατρική εξέταση πριν την πρόσληψη καθώς και κάθε περιοδική ιατρική εξέταση προσωπικού ηλικίας 40 ετών και άνω πρέπει επιπροσθέτως να περιλαμβάνει ηλεκτροκαρδιογράφημα σε κατάσταση ηρεμίας.

4.7.6.3. Συμπληρωματικές απαιτήσεις για την όραση

4.7.6.4. Συμπληρωματικές απαιτήσεις για την ακοή και την ομιλία

4.7.6.5. Ανθρωπομετρία

Τα ανθρωπομετρικά χαρακτηριστικά του προσωπικού πρέπει να είναι τα ενδεδειγμένα για την ασφαλή χρησιμοποίηση του τροχαίου υλικού. Δεν πρέπει να απαιτείται ή να επιτρέπεται να χειρίζονται οι μηχανοδηγοί συγκεκριμένους τύπους τροχαίου υλικού εφόσον το ύψος, το βάρος ή άλλα φυσικά τους χαρακτηριστικά καθιστούν την εργασία αυτή ανασφαλή.

4.7.6.6. Ψυχοσωματική αρωγή

Προσωπικό το οποίο κατά την εκτέλεση των καθηκόντων οδήγησης αμαξοστοιχίας έχει επηρεαστεί από τραυματικά ατυχήματα που προκαλούν θάνατο ή σοβαρές βλάβες προσώπων, τυχαίνει της ενδεδειγμένης φροντίδας εκ μέρους του εργοδότη.

4.8. ΜΗΤΡΩΑ ΥΠΟΔΟΜΗΣ ΚΑΙ ΤΡΟΧΑΙΟΥ ΥΛΙΚΟΥ

Σύμφωνα με το άρθρο 24 Παράγραφος 1 της Οδηγίας 2001/16/ΕΚ, «Τα κράτη μέλη μεριμνούν ώστε να δημοσιεύονται και να ενημερώνονται κάθε χρόνο μητρώα της υποδομής και του τροχαίου υλικού. Τα μητρώα αυτά αναγράφουν, για κάθε σχετικό υποσύστημα ή τμήμα υποσυστήματος, τα κύρια χαρακτηριστικά (π.χ. τις θεμελιώδεις παραμέτρους) και την αντιστοιχία τους με τα χαρακτηριστικά που επιτάσσουν οι εφαρμοστέες ΤΠΔ. Για τον σκοπό αυτό, κάθε ΤΠΔ αναφέρει επακριβώς ποια στοιχεία πρέπει να περιλαμβάνονται στα μητρώα των υποδομών και του τροχαίου υλικού.».

Λόγω της ετήσιας επικαιροποίησης και δημοσίευσής τους, τα μητρώα αυτά δεν ανταποκρίνονται στις συγκεκριμένες απαιτήσεις του υποσυστήματος Διεξαγωγή και διαχείριση της κυκλοφορίας. Συνεπώς η παρούσα ΤΠΔ δεν περιέχει καμία προδιαγραφή όσον αφορά τα μητρώα αυτά.

Υπάρχει όμως κάποια επιχειρησιακή απαίτηση για ορισμένα στοιχεία δεδομένων σχετικά με την υποδομή τα οποία πρέπει να καθίστανται διαθέσιμα σε επιχειρήσεις σιδηροδρόμων και αντιστρόφως για ορισμένα στοιχεία δεδομένων που αφορούν τροχαίο υλικό τα οποία πρέπει να καθίστανται διαθέσιμα σε διαχειριστές υποδομής. Σε αμφότερες τις περιπτώσεις τα εν λόγω δεδομένα πρέπει να είναι πλήρη και ακριβή.

4.8.1. ΥΠΟΔΟΜΗ

Οι απαιτήσεις για τα στοιχεία δεδομένων τα σχετικά με την υποδομή συμβατικού σιδηροδρόμου τα σχετικά με το υποσύστημα Διεξαγωγή και διαχείριση της κυκλοφορίας, τα οποία πρέπει να τίθενται στη διάθεση των επιχειρήσεων σιδηροδρόμων, ορίζονται στο παράρτημα Δ. Υπεύθυνος για την ορθότητα των δεδομένων αυτών είναι ο διαχειριστής υποδομής.

4.8.2. ΤΡΟΧΑΙΟ ΥΛΙΚΟ

Τα ακόλουθα στοιχεία δεδομένων για το τροχαίο υλικό πρέπει να είναι διαθέσιμα στους διαχειριστές υποδομής. Για την ορθότητα των δεδομένων υπεύθυνος είναι ο κάτοχος (κάτοχος οχήματος):

5. ΣΤΟΙΧΕΙΑ ΔΙΑΛΕΙΤΟΥΡΓΙΚΟΤΗΤΑΣ

5.1. ΟΡΙΣΜΟΣ

Σύμφωνα με τις διατάξεις του άρθρου 2 (δ) της Οδηγίας 2001/16/ΕΚ:

Στοιχεία διαλειτουργικότητας είναι: «κάθε βασικό στοιχείο, ομάδα στοιχείων, υποσύνολο ή πλήρες σύνολο υλικών ενσωματωμένων ή προοριζόμενων να ενσωματωθούν σε ένα υποσύστημα, από το οποίο εξαρτάται άμεσα ή έμμεσα η διαλειτουργικότητα του συμβατικού διευρωπαϊκού σιδηροδρομικού συστήματος. Η έννοια του “στοιχείου” καλύπτει στοιχεία υλικά όσο και άυλα, όπως το λογισμικό».

Στοιχεία διαλειτουργικότητας είναι:

5.2. ΚΑΤΑΛΟΓΟΣ ΣΤΟΙΧΕΙΩΝ

Τα στοιχεία διαλειτουργικότητας καλύπτονται από τις σχετικές διατάξεις της Οδηγίας 2001/16/ΕΚ. Οσον αφορά το υποσύστημα Διεξαγωγή και διαχείριση της κυκλοφορίας, δεν υφίστανται επί του παρόντος στοιχεία διαλειτουργικότητας.

5.3. ΕΠΙΔΟΣΕΙΣ ΚΑΙ ΠΡΟΔΙΑΓΡΑΦΕΣ ΣΤΟΙΧΕΙΩΝ

Μετά τον καθορισμό κάποιας λύσης για την επισήμανση του οπισθίου άκρου της αμαξοστοιχίας, ενδέχεται η λύση αυτή να καταστεί στοιχείο διαλειτουργικότητας. Τότε θα ήταν δυνατόν να απαιτηθεί επιπρόσθετο παράρτημα για τον καθορισμό της φωτεινότητας, της αντανακλαστικότητας και των ρυθμίσεων για τη στερέωση. Επίσης είναι δυνατόν σε μελλοντική έκδοση να υπάρξουν κάποιες συμπληρωματικές διεπαφές με τις ΤΠΔ ΤΥ.

6. ΑΞΙΟΛΟΓΗΣΗ ΣΥΜΜΟΡΦΩΣΗΣ Η/ΚΑΙ ΚΑΤΑΛΛΗΛΟΤΗΤΑΣ ΓΙΑ ΧΡΗΣΗ ΤΩΝ ΣΤΟΙΧΕΙΩΝ ΔΙΑΛΕΙΤΟΥΡΓΙΚΟΤΗΤΑΣ ΚΑΙ ΕΠΑΛΗΘΕΥΣΗ ΤΟΥ ΥΠΟΣΥΣΤΗΜΑΤΟΣ

6.1. ΣΤΟΙΧΕΙΑ ΔΙΑΛΕΙΤΟΥΡΓΙΚΟΤΗΤΑΣ

Εφόσον η παρούσα ΤΠΔ δεν προδιαγράφει ακόμη στοιχεία διαλειτουργικότητας, δεν εξετάζονται ρυθμίσεις σχετικές με την αξιολόγηση.

Σε περίπτωση όμως που μελλοντικά καθοριστούν στοιχεία διαλειτουργικότητας, όποτε θα υπάρχει δυνατότητα αξιολόγησής τους από διακοινωμένο οργανισμό, θα είναι δυνατή η προσθήκη της(των) σχετικής(ών) διαδικασίας(ών) αξιολόγησης σε αναθεωρημένη έκδοση.

6.2. ΥΠΟΣΥΣΤΗΜΑ ΔΙΕΞΑΓΩΓΗ ΚΑΙ ΔΙΑΧΕΙΡΙΣΗ ΤΗΣ ΚΥΚΛΟΦΟΡΙΑΣ

6.2.1. ΑΡΧΕΣ

Το υποσύστημα Διεξαγωγή και διαχείριση της κυκλοφορίας αποτελεί δομικό υποσύστημα κατά το παράρτημα II της Οδηγίας 2001/16/ΕΚ.

Τα επιμέρους στοιχεία όμως ακολουθούν εκ του σύνεγγυς τις επιχειρησιακές διαδικασίες και μεθόδους που απαιτούνται από διαχειριστή υποδομής ή επιχείρηση σιδηροδρόμων για την παροχή άδειας/πιστοποιητικού ασφαλείας κατά τους όρους της Οδηγίας 2004/49/ΕΚ. Οι επιχειρήσεις σιδηροδρόμων και οι διαχειριστές υποδομής αποδεικνύουν τη συμμόρφωση προς τις απαιτήσεις της παρούσας ΤΠΔ. Αυτό είναι δυνατό με χρησιμοποίηση του συστήματος διαχείρισης ασφαλείας που περιγράφεται στην Οδηγία 2004/49/ΕΚ. Πρέπει να σημειωθεί ότι επί του παρόντος κανένα από τα στοιχεία που περιέχονται στην παρούσα ΤΠΔ δεν απαιτεί ξεχωριστή αξιολόγηση από διακοινωμένο οργανισμό.

Η οικεία αρμόδια αρχή προβαίνει σε αξιολόγηση όλων των νέων ή τροποποιημένων επιχειρησιακών διαδικασιών και μεθόδων, πριν από την εφαρμογή, προκειμένου να χορηγήσει νέα ή αναθεωρημένη άδεια/νέο ή αναθεωρημένο πιστοποιητικό ασφαλείας. Η αξιολόγηση αυτή αποτελεί μέρος της διαδικασίας για τη χορήγηση του πιστοποιητικού/της άδειας ασφαλείας. Σε περίπτωση που το πεδίο εφαρμογής του υπόψη ΣΔΑ έχει επίπτωση σε άλλο(α) κράτος(η) μέλος(η), πρέπει να εξασφαλίζεται ο συντονισμός με το εν λόγω κράτος μέλος όσον αφορά την αξιολόγηση.

Με την επιφύλαξη ικανοποιητικής ολοκλήρωσης της διαδικασίας αξιολόγησης που περιγράφεται στην συνέχεια, η αρμόδια αρχή παρέχει στο διαχειριστή υποδομής ή στην επιχείρηση σιδηροδρόμων την άδεια να εφαρμόσει τα σχετικά στοιχεία του συστήματος του για τη διεξαγωγή και τη διαχείριση της κυκλοφορίας σε συνδυασμό με τη χορήγηση της άδειας ασφαλείας ή του πιστοποιητικού ασφαλείας του απαιτούμενου κατά τις διατάξεις των άρθρων 10 και 11 της Οδηγίας 2004/49/ΕΚ.

Σε περίπτωση κατά την οποία διαχειριστής υποδομής ή επιχείρηση σιδηροδρόμων εισάγει νέα(ες)/αναβαθμισμένη(ες)/ανακαινισμένη(ες) επιχειρησιακή(ές) διαδικασία(ες) (ή σημαντικές μεταβολές σε υφιστάμενες) καλυπτόμενες από τις απαιτήσεις της παρούσας ΤΠΔ, τότε αναλαμβάνει τη δέσμευση η(οι) διαδικασία(ες) αυτή(ές) να συμμορφώνεται(ονται) προς την ΤΠΔ διεξαγωγής και διαχείρισης της κυκλοφορίας (ή μέρος της κατά τη μεταβατική περίοδο — βλ. Κεφάλαιο 7).

6.2.2. ΦΑΚΕΛΟΣ ΚΑΝΟΝΩΝ ΚΑΙ ΔΙΑΔΙΚΑΣΙΩΝ

Οσον αφορά την αξιολόγηση του πληροφοριακού υλικού που περιγράφεται στο σημείο 4.2.1 της παρούσας ΤΠΔ, υπεύθυνη να διασφαλίζει ότι η διαδικασία κατάρτισης του πληροφοριακού υλικού που προβλέπεται τόσο για το διαχειριστή υποδομής όσο και για την επιχείρηση σιδηροδρόμων είναι επαρκής από άποψη ποιότητας και ακρίβειας είναι η αρμόδια αρχή.

6.2.3. ΔΙΑΔΙΚΑΣΙΑ ΑΞΙΟΛΟΓΗΣΗΣ

6.2.3.1. Απόφαση της αρμόδιας αρχής

Σε συνδυασμό με το Παράρτημα Ζ, ο διαχειριστής υποδομής και η επιχείρηση σιδηροδρόμων υποβάλλουν περιγραφή κάθε προτεινόμενης(ων) νέας(ων) ή τροποποιημένης(ων) επιχειρησιακής(ών) διαδικασίας(ών).

Οσον αφορά τα στοιχεία τα οποία εμφανίζονται ότι υπάγονται στο Μέρος Α του πιστοποιητικού/της άδειας ασφαλείας όπως ορίζει η Οδηγία 2004/49/ΕΚ, αυτά υποβάλλονται στην αρμόδια αρχή του κράτους μέλους στο οποίο έχει την έδρα της η επιχείρηση.

Οσον αφορά τα στοιχεία τα οποία εμφανίζονται ότι υπάγονται στο Μέρος Β του πιστοποιητικού/της άδειας ασφαλείας όπως ορίζει η Οδηγία 2004/49/ΕΚ, αυτά υποβάλλονται στην αρμόδια αρχή κάθε οικείου κράτους μέλους.

Η περιγραφή είναι επαρκώς λεπτομερής ώστε η(οι) αρμόδια(ες) αρχή(ές) να μπορεί(ούν) να κρίνει(ουν) κατά πόσο θα είναι αναγκαία αξιολόγηση κατά τα προβλεπόμενα.

6.2.3.2. Σε περίπτωση που απαιτείται αξιολόγηση

Εάν η(οι) αρμόδια(ες) αρχή(ές) αποφασίσει(ουν) ότι η αξιολόγηση απαιτείται, τότε αυτή εκτελείται ως μέρος της αξιολόγησης για τη χορήγηση/ανανέωση του πιστοποιητικού/της άδειας ασφαλείας σύμφωνα με την Οδηγία 2004/49/ΕΚ.

Οι διαδικασίες αξιολόγησης είναι σύμφωνες με την κοινή μέθοδο για την ασφάλεια που πρόκειται να καθοριστεί σχετικά με την αξιολόγηση και την πιστοποίηση/αδειοδότηση συστημάτων διαχείρισης ασφαλείας απαιτούμενων κατά τις διατάξεις των άρθρων 10 και 11 της Οδηγίας 2004/49/ΕΚ.

Στο Παράρτημα ΣΤ περιέχονται κάποιες κατευθυντήριες γραμμές σχετικά με τον τρόπο με τον οποίο θα μπορούσε να διεξαχθεί η αξιολόγηση αυτή.

6.2.4. ΛΕΙΤΟΥΡΓΙΑ ΤΟΥ ΣΥΣΤΗΜΑΤΟΣ

Το άρθρο 14 Παράγραφος 2 της Οδηγίας 2001/16/ΕΚ απαιτεί τα κράτη μέλη να ελέγχουν κατά τακτά διαστήματα κατά πόσον τα υποσυστήματα διαλειτουργικότητας λειτουργούν και συντηρούνται σύμφωνα με τις βασικές απαιτήσεις. Οσον αφορά το υποσύστημα Διεξαγωγή και διαχείριση της κυκλοφορίας, οι έλεγχοι αυτοί θα πραγματοποιούνται σύμφωνα με την Οδηγία 2004/49/ΕΚ.

7. ΕΦΑΡΜΟΓΗ

7.1. ΑΡΧΕΣ

Η εφαρμογή της παρούσας ΤΠΔ και η συμμόρφωση προς τα σχετικά σημεία της παρούσας ΤΠΔ πρέπει να ακολουθούν σχέδιο εφαρμογής το οποίο εκπονείται από κάθε κράτος μέλος για τις γραμμές για τις οποίες είναι υπεύθυνο.

Το σχέδιο πρέπει να λαμβάνει υπόψη:

Επί του παρόντος στο πλαίσιο του σχεδίου πρέπει να λαμβάνονται υπόψη και να αναφέρονται τυχόν εξαιρέσεις που ενδεχομένως ισχύουν.

Το σχέδιο εφαρμογής πρέπει να λαμβάνει υπόψη τα διάφορα επίπεδα δυνατοτήτων εφαρμογής στις περιπτώσεις:

Σε περιπτώσεις κατά τις οποίες αναβαθμίσεις υφιστάμενων επιχειρησιακών συστημάτων έχουν συνέπειες τόσο για διαχειριστή(ές) υποδομής όσο και για επιχείρηση(εις) σιδηροδρόμων, το κράτος μέλος είναι υπεύθυνο να διασφαλίζει ότι τα έργα αυτά αξιολογούνται και τίθενται σε χρήση ταυτοχρόνως.

Είναι κοινώς αντιληπτό ότι η πλήρης εφαρμογή όλων των στοιχείων της παρούσας ΤΠΔ δεν είναι δυνατή μέχρις ότου εναρμονιστεί το υλικό (υποδομή, έλεγχος και χειρισμός κλπ.) το οποίο πρόκειται να λειτουργήσει. Συνεπώς οι κατευθυντήριες γραμμές που εκτίθενται στο κεφάλαιο αυτό πρέπει να θεωρηθούν ως ενδιάμεση φάση υποστήριξης της μετάβασης προς το σύστημα στόχο.

Σύμφωνα με τις διατάξεις των άρθρων 10 και 11 της Οδηγίας 2004/49/ΕΚ, το πιστοποιητικό/η άδεια απαιτείται να ανανεώνεται κάθε 5 έτη. Μετά τη θέση σε ισχύ της παρούσας προδιαγραφής και ως μέρος της διαδικασίας αναθεώρησης που οδηγεί στην ανανέωση του υπόψη πιστοποιητικού/της υπόψη άδειας, η επιχείρηση σιδηροδρόμων και ο διαχειριστής υποδομής πρέπει να είναι σε θέση να αποδεικνύουν ότι έχουν λάβει υπόψη τους το περιεχόμενο της παρούσας ΤΠΔ και να παρέχουν αιτιολόγηση για τυχόν στοιχεία της τα οποία δεν έχουν ακόμη τηρήσει.

Ενώ η πλήρης συμμόρφωση προς το σύστημα στόχο που περιγράφεται στην παρούσα ΤΠΔ αποτελεί σαφώς την τελική θέση, η μετάβαση είναι δυνατό να πραγματοποιηθεί κατά φάσεις μέσω της ανάπτυξης εθνικών ή διεθνών, διμερών ή πολυμερών συμφωνιών. Οι εν λόγω συμφωνίες, οι οποίες μπορεί να συνάπτονται από συνδυασμό και μεταξύ συνδυασμού ΔΥ–ΔΥ, ΔΥ–ΕΣ, ΕΣ–ΕΣ, περιλαμβάνουν πάντοτε στοιχεία εισόδου προερχόμενα από τις οικείες αρχές ασφαλείας.

Οταν υφιστάμενες συμφωνίες περιέχουν απαιτήσεις σχετικές με τη διεξαγωγή και τη διαχείριση της κυκλοφορίας, εντός 6 μηνών μετά την έναρξη ισχύος της παρούσας ΤΠΔ τα κράτη μέλη γνωστοποιούν στην Επιτροπή τις ακόλουθες συμφωνίες:

Η συμβατότητα των συμφωνιών αυτών προς τη νομοθεσία της ΕΕ, περιλαμβανομένου του αμερόληπτου τους, και ειδικότερα προς την παρούσα ΤΠΔ, θα αξιολογηθούν και η Επιτροπή θα λάβει τα αναγκαία μέτρα, όπως η αναθεώρηση της παρούσας ΤΠΔ, προκειμένου να περιληφθούν ενδεχόμενες ειδικές περιπτώσεις ή μεταβατικά μέτρα.

Οι συμφωνίες RIV, RIC και PPW καθώς και τα όργανα COTIF δεν κοινοποιούνται λόγω του ότι είναι γνωστά.

Η ανανέωση των εν λόγω συμφωνιών είναι δυνατή, αλλά μόνο για λόγους συνέχειας μέσω ρυθμίσεων λειτουργίας και μόνο στις περιπτώσεις στις οποίες δεν υφίστανται εναλλακτικές λύσεις. Οποιαδήποτε τροποποίηση υφιστάμενων συμφωνιών ή κάθε μελλοντική συμφωνία λαμβάνει υπόψη τη νομοθεσία της ΕΕ και, ειδικότερα, την παρούσα ΤΠΔ. Τα κράτη μέλη κοινοποιούν στην Επιτροπή τις εν λόγω τροποποιήσεις ή νέες συμφωνίες. Στις περιπτώσεις αυτές εφαρμόζεται η διαδικασία που περιγράφεται ανωτέρω.

7.2. ΚΑΤΕΥΘΥΝΤΗΡΙΕΣ ΓΡΑΜΜΕΣ ΕΦΑΡΜΟΓΗΣ

Ο πίνακας του Παραρτήματος ΙΔ, ο οποίος είναι ενημερωτικός και όχι υποχρεωτικός, έχει καταρτιστεί ως οδηγός όσον αφορά ό, τι τα κράτη μέλη θα ήταν δυνατόν να προσδιορίσουν ως σκανδαλιστές για την εφαρμογή καθενός από τα στοιχεία του Κεφαλαίου 4.

Υπάρχουν τρία διακριτά στοιχεία προς εφαρμογή:

7.3. ΕΙΔΙΚΕΣ ΠΕΡΙΠΤΩΣΕΙΣ

7.3.1. ΕΙΣΑΓΩΓΗ

Στις ειδικές περιπτώσεις που έπονται επιτρέπονται οι ακόλουθες ειδικές διατάξεις.

Οι εν λόγω ειδικές περιπτώσεις ανήκουν σε δύο κατηγορίες:

7.3.2. ΚΑΤΑΛΟΓΟΣ ΕΙΔΙΚΩΝ ΠΕΡΙΠΤΩΣΕΩΝ

Προσωρινή ειδική περίπτωση (Π2) Ιρλανδίας

Για την εφαρμογή του Παραρτήματος ΙΣΤ της παρούσας ΤΠΔ στη Δημοκρατία της Ιρλανδίας, οχήματα τα οποία χρησιμοποιούνται αποκλειστικά και μόνο σε εσωτερική κυκλοφορία είναι δυνατόν κατ' εξαίρεση να μη φέρουν τον προβλεπόμενο δωδεκαψήφιο αριθμό. Αυτό μπορεί να εφαρμόζεται και για διασυνοριακή κυκλοφορία μεταξύ Βορείου Ιρλανδίας και της Δημοκρατίας της Ιρλανδίας.

Προσωρινή ειδική περίπτωση (Π2) ΗΒ

Για την εφαρμογή του Παραρτήματος ΙΣΤ της παρούσας ΤΠΔ στο Ηνωμένο Βασίλειο, επιβατάμαξες και μηχανές που χρησιμοποιούνται αποκλειστικά και μόνο σε εσωτερική κυκλοφορία είναι δυνατόν κατ' εξαίρεση να μη φέρουν τον προβλεπόμενο δωδεκαψήφιο αριθμό. Αυτό μπορεί να εφαρμόζεται και για διασυνοριακή κυκλοφορία μεταξύ Βορείου Ιρλανδίας και της Δημοκρατίας της Ιρλανδίας.

(1) Το σημείο 4.7.2 αποτελεί σύσταση.

AT για αμαξοστοιχία με ενεργή ανάκλιση,

ΠΑΡΑΡΤΗΜΑ Γ

ΜΕΘΟΔΟΛΟΓΙΑ ΓΙΑ ΕΠΙΚΟΙΝΩΝΙΕΣ ΣΧΕΤΙΖΟΜΕΝΕΣ ΜΕ ΤΗΝ ΑΣΦΑΛΕΙΑ

Εισαγωγή

Ο σκοπός του παρόντος εγγράφου είναι ο καθορισμός των κανόνων για σχετιζόμενες με την ασφάλεια επικοινωνίες μεταξύ εδάφους προς κινητό και κινητού προς έδαφος που θα εφαρμόζονται για πληροφορίες οι οποίες διαβιβάζονται ή ανταλλάσσονται με αντικείμενο καταστάσεις κρίσιμες από άποψη ασφαλείας στο διαλειτουργικό δίκτυο και ειδικότερα για

— τον καθορισμό της φύσεως και της δομής των σχετιζόμενων με την ασφάλεια μηνυμάτων·

— τον καθορισμό της μεθοδολογίας για φωνητική μετάδοση των μηνυμάτων αυτών.

Το παρόν παράρτημα σκοπό έχει να χρησιμεύσει σαν βάση:

— προκειμένου να καταστεί δυνατό στο διαχειριστή υποδομής να καταρτίσει τα μηνύματα και τα βιβλία εντύπων. Τα στοιχεία αυτά θα απευθύνονται στην επιχείρηση σιδηροδρόμων κατά τον ίδιο χρόνο κατά τον οποίο καθίστανται διαθέσιμοι οι κανόνες και οι κανονισμοί·

— για το διαχειριστή υποδομής και την επιχείρηση σιδηροδρόμων προκειμένου να καταρτιστούν τα έγγραφα για το προσωπικό τους (βιβλία εντύπων), οδηγίες για το προσωπικό που εγκρίνει κινήσεις για αμαξοστοιχίες και το Προσάρτημα 1 του οδηγού για το μηχανοδηγό «Εγχειρίδιο διαδικασιών επικοινωνίας».

Ο βαθμός στον οποίο χρησιμοποιούνται έντυπα καθώς και η δομή τους μπορεί να ποικίλλουν. Για ορισμένους κινδύνους η χρησιμοποίηση εντύπων θα είναι ενδεδειγμένη ενώ για άλλους όχι.

Στο πλαίσιο δεδομένου κινδύνου, ο διαχειριστής υποδομής, ενεργώντας κατά τις διατάξεις του άρθρου 9 Παράγραφος 3 της Οδηγίας 2004/49/ΕΚ, αποφασίζει κατά πόσο είναι ενδεδειγμένη η χρησιμοποίηση εντύπου. Έντυπο πρέπει να χρησιμοποιείται μόνο εφόσον το επίπεδο ασφαλείας και τα οφέλους λειτουργίας που παρέχει υπερβαίνουν το αντίστοιχο επίπεδο τυχόν μειονεκτημάτων για την ασφάλεια και τη λειτουργία.

Οι διαχειριστές υποδομής διαρθρώνουν το πρωτόκολλο επικοινωνιών τους κατά τρόπο τυποποιημένο και σύμφωνα με τις ακόλουθες 3 κατηγορίες:

— επείγοντα προφορικά μηνύματα (έκτακτης ανάγκης)·

— γραπτές εντολές·

— επιπρόσθετα μηνύματα λειτουργίας.

Για τη στήριξη της εναρμονισμένης προσέγγισης στη μετάδοση των μηνυμάτων αυτών έχει αναπτυχθεί κάποια μεθοδολογία επικοινωνιών.

1. ΜΕΘΟΔΟΓΙΑ ΕΠΙΚΟΙΝΩΝΙΩΝ

1.1. ΣΤΟΙΧΕΙΑ ΚΑΙ ΑΡΧΕΣ ΤΗΣ ΜΕΘΟΔΟΛΟΓΙΑΣ

1.1.1. ΤΥΠΟΠΟΙΗΜΕΝΗ ΟΡΟΛΟΓΙΑ ΠΡΟΣ ΧΡΗΣΗ ΣΤΙΣ ΔΙΑΔΙΚΑΣΙΑΣ

1.1.1.1. Διαδικασία μεταβίβασης του λόγου

Όρος που μεταφέρει το λόγο στο συνομιλητή:

έτοιμος

1.1.1.2. Διαδικασία λήψης μηνύματος

— κατά τη λήψη απευθείας μηνύματος Όρος που επιβεβαιώνει ότι το μήνυμα που εστάλη έχει ληφθεί: ελήφθη Όρος που χρησιμοποιείται για να ζητηθεί η επανάληψη μηνύματος σε περίπτωση κακής λήψης ή παρανόησης επαναλάβετε (+ μιλήστε αργά)

— κατά τη λήψη μηνύματος που έχει αναγνωστεί προς επιβεβαίωση Όροι που χρησιμοποιούνται για τη διαβεβαίωση ότι το μήνυμα που αναγνώστηκε προς επιβεβαίωση ανταποκρίνεται ακριβώς στο μήνυμα που στάλθηκε: ορθό ή όχι: σφάλμα (+ επαναλαμβάνω)

1.1.1.3. Διαδικασία διακοπής της επικοινωνίας

— εάν το μήνυμα έχει περατωθεί: εκτός

— εάν η διακοπή είναι προσωρινή και δεν διακόπτεται η σύνδεση Όρος που χρησιμοποιείται για τη διατήρηση του άλλου μέρους σε αναμονή: αναμείνετε

— εάν η διακοπή είναι προσωρινή αλλά η σύνδεση διακόπτεταί Όρος που χρησιμοποιείται για να λεχθεί στο άλλο μέρος ότι η επικοινωνία πρόκειται να διακοπεί αλλά θα επαναληφθεί αργότερα: Θα καλέσω πάλι

1.1.1.4. Ακύρωση γραπτής εντολής

Όρος που χρησιμοποιείται για την ακύρωση εξελισσόμενης διαδικασίας γραπτής εντολής:

διαδικασία ακύρωσης….

Εάν η μετάδοση του μηνύματος επιχειρηθεί και πάλι στη συνέχεια, η διαδικασία επαναλαμβάνεται από την αρχή.

1.1.2. ΑΡΧΕΣ ΠΟΥ ΠΡΕΠΕΙ ΝΑ ΕΦΑΡΜΟΖΟΝΤΑΙ ΣΕ ΠΕΡΙΠΤΩΣΕΙΣ ΣΦΑΛΜΑΤΟΣ Ή ΠΑΡΑΝΟΗΣΗΣ

Για να επιτραπεί η διόρθωση ενδεχόμενων σφαλμάτων κατά την επικοινωνία εφαρμόζονται οι ακόλουθοι κανόνες:

1.1.2.1. Σφάλματα

— σφάλμα κατά τη διαβίβαση Σε περίπτωση που γίνει αντιληπτό σφάλμα διαβίβασης από τον ίδιο τον αποστολέα, ο αποστολέας πρέπει να ζητήσει ακύρωση με αποστολή του ακόλουθου διαδικαστικού μηνύματος: σφάλμα (+ ετοιμάστε νέο έντυπο ......) ή: σφάλμα + επαναλαμβάνω και στη συνέχεια να διαβιβάσει και πάλι το αρχικό μήνυμα.

— σφάλμα κατά την ανάγνωση προς επιβεβαίωση Στην περίπτωση που ο αποστολέας αντιληφθεί σφάλμα ενώ το μήνυμα του διαβάζεται από τον παραλήπτη προς επιβεβαίωση, ο αποστολέας διαβιβάζει τα ακόλουθα διαδικαστικά μηνύματα: σφάλμα + επαναλαμβάνω και διαβιβάζει και πάλι το αρχικό μήνυμα.

1.1.2.2. Παρανόηση

Σε περίπτωση που κάποιο από τα μέρη παρανοήσει μήνυμα, πρέπει να ζητήσει από το άλλο μέρος να επαναλάβει το μήνυμα χρησιμοποιώντας το ακόλουθο κείμενο:

Επαναλάβετε (+μιλήστε αργά)

1.1.3. ΚΩΔΙΚΑΣ ΥΠΑΓΟΡΕΥΣΗΣ ΧΑΡΑΚΤΗΡΑ ΠΡΟΣ ΧΑΡΑΚΤΗΡΑ ΛΕΞΕΩΝ, ΑΡΙΘΜΩΝ, ΧΡΟΝΟΥ, ΑΠΟΣΤΑΣΗΣ, ΤΑΧΥΤΗΤΑΣ ΚΑΙ ΗΜΕΡΟΜΗΝΙΑΣ

Για να υποβοηθούν η κατανόηση και η εκφορά μηνυμάτων σε διάφορες καταστάσεις, κάθε όρος πρέπει να προφέρεται αργά και ορθά με υπαγόρευση χαρακτήρα προς χαρακτήρα τυχόν λέξεων ή ονομάτων και αριθμών που είναι δυνατόν να παρανοηθούν. Παράδειγμα θα μπορούσαν να αποτελέσουν οι κωδικοί αναγνώρισης για σήματα ή αλλαγές τροχιάς. Εφαρμόζονται οι ακόλουθοι κανόνες υπαγόρευσης χαρακτήρα προς χαρακτήρα:

1.1.3.1. Υπαγόρευση χαρακτήρα προς χαρακτήρα λέξεων και ομάδων γραμμάτων

Χρησιμοποιείται το διεθνές φωνητικό αλφάβητο.

A Alpha B Bravo C Charlie D Delta E Echo F Foxtrot G Golf H Hotel I India J Juliet K Kilo L Lima M Mike N November O Oscar P Papa Q Quebec R Romeo S Sierra T Tango U Uniform V Victor W Whisky X X-ray Y Yankee Z Zulu

Παράδειγμα:

Σημεία A B = σημεία alpha-bravo.

Αριθμός σήματος KX 835 = σήμα Kilo X-Ray eight three five.

Ο διαχειριστής υποδομής είναι δυνατόν να προσθέτει και άλλα γράμματα μαζί με φωνητική προφορά για κάθε προστιθέμενο γράμμα, εφόσον απαιτείται για το αλφάβητο της(ων) γλώσσας(ών) εργασίας του διαχειριστή υποδομής.

Η επιχείρηση σιδηροδρόμων είναι δυνατόν να προσθέτει περαιτέρω ενδείξεις όσον αφορά την προφορά, όταν το κρίνει αναγκαίο.

1.1.3.2. Εκφορά αριθμών

Οι αριθμοί απαγγέλλονται ψηφίο προς ψηφίο.

0 1 2 3 4 Μηδέν Ένα Δύο Τρία Τέσσερα 5 6 7 8 9 Πέντε Έξη Επτά Οκτώ Εννέα

Παράδειγμα: αμαξοστοιχία 2 183 = αμαξοστοιχία δύο-ένα-οκτώ-τρία.

Τα δεκαδικά ψηφία εκφέρονται με τη λέξη «υποδιαστολή».

Παράδειγμα: 12,50 = ένα-δύο-υποδιαστολή-πέντε-μηδέν.

1.1.3.3. Εκφορά χρόνου

Ο χρόνος δίδεται σε τοπική ώρα, με κανονική ομιλία.

Παράδειγμα: 10:52 hours = ώρα δώδεκα και πενήντα δύο.

Παρόλο που τα ανωτέρω αποτελούν αρχές, θα επίσης ήταν αποδεκτό, εφόσον είναι αναγκαίο, να απαγγέλλεται ο χρόνος ψηφίο προς ψηφίο (ώρα ένα-μηδέν-πέντε-δύο).

1.1.3.4. Εκφορά αποστάσεων και ταχυτήτων

Οι αποστάσεις εκφράζονται σε χιλιόμετρα και οι ταχύτητες σε χιλιόμετρα ανά ώρα.

Μίλια είναι δυνατόν να χρησιμοποιούνται εφόσον η μονάδα αυτή χρησιμοποιείται στην οικεία υποδομή.

1.1.3.5. Εκφορά ημερομηνιών

Οι ημερομηνίες εκφέρονται κατά το συνήθη τρόπο.

Παράδειγμα: 10 Δεκεμβρίου

1.2. ΔΟΜΗ ΕΠΙΚΟΙΝΩΝΙΩΝ

Η φωνητική μετάδοση μηνυμάτων σχετιζόμενων με την ασφάλεια κατ'αρχήν περιλαμβάνει τις ακόλουθες 2 φάσεις:

— ταυτοποίηση και υποβολή αιτήματος για οδηγίες·

— μετάδοση του ιδίου του μηνύματος και τερματισμός της μετάδοσης.

Η πρώτη φάση είναι δυνατόν να περικοπεί ή να απαλειφθεί εξ ολοκλήρου για σχετιζόμενα με την ασφάλεια μηνύματα κορυφαίας προτεραιότητας.

1.2.1. ΚΑΝΟΝΕΣ ΓΙΑ ΤΗΝ ΤΑΥΤΟΠΟΙΗΣΗ ΚΑΙ ΤΗΝ ΥΠΟΒΟΛΗ ΑΙΤΗΜΑΤΩΝ ΓΙΑ ΟΔΗΓΙΕΣ

Για να έχουν τα μέρη τη δυνατότητα αλληλοταυτοποίησης, να καθορίζουν την επιχειρησιακή κατάσταση και να διαβιβάζουν διαδικαστικές οδηγίες, εφαρμόζονται οι ακόλουθοι κανόνες:

1.2.1.1. Ταυτοποίηση

Είναι πολύ σημαντικό πριν από κάθε επικοινωνία, εκτός από εξαιρετικώς επείγοντα κορυφαίας προτεραιότητας μηνύματα για την ασφάλεια, τα πρόσωπα που πρόκειται να επικοινωνήσουν να αλληλοαναγνωρίζονται. Αυτό δεν αποτελεί μόνο φιλοφροσύνη αλλά, το σημαντικότερο, παρέχει εμπιστοσύνη ότι το πρόσωπο που εγκρίνει κινήσεις αμαξοστοιχιών επικοινωνεί με τον μηχανοδηγό της σωστής αμαξοστοιχίας και ο μηχανοδηγός γνωρίζει ότι συνομιλεί με το σωστό κέντρο σηματοδότησης ή ελέγχου. Αυτό είναι ιδιαίτερα κρίσιμης σημασίας όταν η επικοινωνία λαμβάνει χώρα σε περιοχές όπου τα όρια τηλεπικοινωνιών αλληλεπικαλύπτονται.

Η αρχή αυτή εφαρμόζεται ακόμη και μετά από διακοπή κατά τη διάρκεια της μετάδοσης.

Για το σκοπό αυτό από τα διάφορα μέρη χρησιμοποιούνται τα ακόλουθα μηνύματα.

— από το προσωπικό που εγκρίνει κινήσεις αμαξοστοιχιών: train … (αριθμός) this is … Σήματα (όνομα)

— από το μηχανοδηγό: … Σήματα (όνομα) είναι η αμαξοστοιχία … (αριθμός)

Πρέπει να σημειωθεί ότι την ταυτοποίηση είναι δυνατόν να ακολουθεί συμπληρωματικό ενημερωτικό μήνυμα το οποίο παρέχει στο προσωπικό που εγκρίνει κινήσεις αμαξοστοιχιών αρκετά στοιχεία σχετικά με την κατάσταση ώστε να προσδιορίζεται επακριβώς η διαδικασία την οποία μπορεί να ζητηθεί στη συνέχεια να ακολουθήσει ο μηχανοδηγός.

1.2.1.2. Υποβολή αιτήματος για οδηγίες

Κάθε εφαρμογής διαδικασίας υποστηριζόμενης από γραπτή εντολή πρέπει να προηγείται υποβολή αιτήματος για οδηγίες.

Για να ζητηθούν οδηγίες χρησιμοποιούνται οι ακόλουθοι όροι:

προετοιμασία διαδικασίας …

1.2.2. ΚΑΝΟΝΕΣ ΓΙΑ ΜΕΤΑΔΟΣΗ ΓΡΑΠΤΩΝ ΕΝΤΟΛΩΝ ΚΑΙ ΦΩΝΗΤΙΚΩΝ ΜΗΝΥΜΑΤΩΝ

1.2.2.1. Μηνύματα ασφαλείας κορυφαίας προτεραιότητας

Λόγω του επείγοντος και επιτακτικού τους χαρακτήρα, τα μηνύματα αυτά:

— είναι δυνατόν να αποστέλλονται ή να λαμβάνονται εν κινήσει·

— είναι δυνατόν να μην περιλαμβάνουν το μέρος που αφορά την ταυτοποίηση·

— επαναλαμβάνονται·

— μόλις καταστεί δυνατόν, ακολουθούνται από περαιτέρω πληροφορίες.

1.2.2.2. Γραπτές εντολές

Για την αποστολή ή λήψη κατά τρόπο αξιόπιστο (σε στάση) των διαδικαστικών μηνυμάτων που περιέχονται στο βιβλίο εντύπων ακολουθούνται οι εξής κανόνες:

1.2.2.2.1. Αποστολή μηνύματος

Το έντυπο είναι δυνατόν να συμπληρώνεται πριν από τη μετάδοση του μηνύματος έτσι ώστε να μπορεί με μία μόνο διαβίβαση να αποστέλλεται ολόκληρο το κείμενο του μηνύματος.

1.2.2.2.2. Λήψη μηνύματος

Ο παραλήπτης του μηνύματος πρέπει να συμπληρώνει το έντυπο που περιέχεται στο βιβλίο εντύπων βασιζόμενος στις πληροφορίες που δόθηκαν από τον αποστολέα.

1.2.2.2.3. Ανάγνωση προς επιβεβαίωση

Όλα τα προκαθορισμένα μηνύματα σιδηροδρόμων στο βιβλίο εντύπων απαιτείται να διαβάζονται για επιβεβαίωση. Η ανάγνωση για επιβεβαίωση περιλαμβάνει το μήνυμα που απεικονίζεται στο γκρίζο πεδίο στα έντυπα, το τμήμα «απαντητική αναφορά» και κάθε επιπρόσθετη ή συμπληρωματική πληροφορία.

1.2.2.2.4. Αναγνώριση ορθής ανάγνωσης προς επιβεβαίωση

Κάθε μήνυμα ανάγνωσης προς επιβεβαίωση ακολουθεί αναγνώριση συμμόρφωσης ή μη συμμόρφωσης προερχόμενο από τον αποστολέα του μηνύματος.

ορθό

ή

σφάλμα + επαναλαμβάνω

ακολουθούμενο από επανάληψη αποστολής του αρχικού μηνύματος.

1.2.2.2.5. Αναγνώριση

Κάθε λαμβανόμενο μήνυμα αναγνωρίζεται θετικά ή αρνητικά ως εξής:

ελήφθη

ή

αρνητικό, επαναλάβετε (+ ομιλείτε αργά)

1.2.2.2.6. Ιχνηλασιμότητα και επαλήθευση

Όλα τα μηνύματα τα προερχόμενα από το έδαφος συνοδεύονται από μοναδικό αριθμό ταυτοποίησης ή έγκρισης:

— εφόσον το μήνυμα αφορά ενέργεια για την οποία ο μηχανοδηγός ζητεί ειδική έγκριση (π.χ. διέλευση σήματος κινδύνου κλπ): έγκριση … (αριθμός)

— σε όλες τις υπόλοιπες περιπτώσεις (π.χ. πορεία με προσοχή κλπ.): μήνυμα … (αριθμός)

1.2.2.2.7. Απαντητική αναφορά

Κάθε μήνυμα που περιλαμβάνει αίτημα για «απαντητική αναφορά» ακολουθείται από «αναφορά».

1.2.2.3. Επιπρόσθετα μηνύματα

Επιπρόσθετα μηνύματα

— ακολουθούν τη διαδικασία αναγνώρισης·

— είναι σύντομα και ακριβή (περιοριζόμενα όποτε είναι δυνατόν σε πληροφορίες που πρέπει να ανακοινωθούν και τις οποίες αφορούν)·

— διαβάζονται για επαλήθευση και ακολουθούνται από αναγνώριση ή όχι της ορθής ανάγνωσης για επαλήθευση,

— είναι δυνατόν να ακολουθούνται από αίτημα για παροχή οδηγιών ή από αίτημα για περαιτέρω πληροφορίες.

1.2.2.4. Πληροφοριακά μηνύματα με ποικίλο όχι προκαθορισμένο περιεχόμενο

Πληροφοριακά μηνύματα με ποικίλο περιεχόμενο:

— ακολουθούν τη διαδικασία ταυτοποίησης·

— προετοιμάζονται πριν την αποστολή·

— διαβάζονται για επαλήθευση και ακολουθούνται από αναγνώριση ή όχι της ορθής ανάγνωσης για επαλήθευση.

2. ΔΙΑΔΙΚΑΣΤΙΚΑ ΜΗΝΥΜΑΤΑ

2.1. ΧΑΡΑΚΤΗΡΙΣΤΙΚΑ ΤΩΝ ΜΗΝΥΜΑΤΩΝ

Τα διαδικαστικά μηνύματα διαδικασίας χρησιμοποιούνται για την αποστολή επιχειρησιακών οδηγιών σχετικών με τις ενδεδειγμένες καταστάσεις που αντιπροσωπεύονται στον οδηγό για το μηχανοδηγό.

Περιλαμβάνουν το κείμενο του ιδίου του μηνύματος, ανταποκρινόμενο σε κάποια κατάσταση, και αριθμό ταυτοποίησης του μηνύματος.

Σε περίπτωση που το μήνυμα ζητεί από τον παραλήπτη απαντητική αναφορά, παρέχεται και το κείμενο της αναφοράς.

Τα μηνύματα αυτά χρησιμοποιούν προκαθορισμένη φρασεολογία που προβλέπεται από το διαχειριστή υποδομής στη ’γλώσσα εργασίας του’ και παρουσιάζονται υπό τη μορφή προκατασκευασμένων εντύπων είτε σε χαρτί είτε σε μέσο πληροφορικής.

2.2. ΕΝΤΥΠΑ

Τα έντυπα αποτελούν τυποποιημένο μέσον διαβίβασης διαδικαστικών μηνυμάτων. Γενικώς τα μηνύματα αυτά είναι τα σχετιζόμενα με έκρυθμες καταστάσεις κίνησης. Τυπικά παραδείγματα θα μπορούσαν να θεωρηθούν η έγκριση να υπερβεί ο μηχανοδηγός σήμα ή η ’έγκριση διακοπής της κίνησης’, η απαίτηση κίνησης με μειωμένη ταχύτητα σε συγκεκριμένη περιοχή ή να εξεταστεί η γραμμή. Σαφώς είναι δυνατόν να υπάρχουν και άλλες περιστάσεις που θα απαιτήσουν τη χρησιμοποίηση μηνυμάτων του είδους αυτού.

Ο σκοπός τους είναι να:

— αποτελούν ένα κοινό έγγραφο εργασίας χρησιμοποιούμενο σε πραγματικό χρόνο από το προσωπικό που εγκρίνει κινήσεις αμαξοστοιχιών και από τους μηχανοδηγούς·

— αποτελούν για το μηχανοδηγό (ιδιαιτέρως όταν εργάζεται σε όχι οικείο ή σπανίως απαντώμενο περιβάλλον) μέσο υπενθύμισης της διαδικασίας που θα απαιτηθεί να ακολουθήσει·

— καθιστά δυνατή την ιχνηλασιμότητα των επικοινωνιών.

Για την ταυτοποίηση των εντύπων πρέπει να αναπτυχθεί ενιαία κωδική λέξη ή ενιαίος κωδικός αριθμός σχετιζόμενα με τη διαδικασία. Ο κωδικός αυτός θα βασίζεται στη δυνητική συχνότητα χρησιμοποίησης κάποιου εντύπου. Εάν, από όλα τα έντυπα που αναπτύσσονται, εκείνο που εμφανίζεται ως το συχνότερα χρησιμοποιούμενο είναι το έντυπο για διέλευση απαγορευτικού σήματος ή ΕΟΑ, το έντυπο αυτό πρέπει να αριθμηθεί με 001 και ούτω κάθε εξής.

2.3. ΒΙΒΛΙΟ ΕΝΤΥΠΩΝ

Αφού ταυτοποιηθούν όλα τα προς χρησιμοποίηση έντυπα, το σύνολό τους πρέπει να συγκεντρωθεί σε έγγραφο ή σε μέσο υπολογιστή που ονομάζεται βιβλίο εντύπων.

Πρόκειται για κοινό έγγραφο το οποίο θα χρησιμοποιείται από το μηχανοδηγό και από το προσωπικό που εγκρίνει την κίνηση αμαξοστοιχιών όταν επικοινωνούν μεταξύ τους. Συνεπώς είναι σημαντικό το βιβλίο που χρησιμοποιείται από το μηχανοδηγό και εκείνο που χρησιμοποιείται από το προσωπικό που εγκρίνει την κίνηση αμαξοστοιχιών να είναι διαρθρωμένα και αριθμημένα κατά τον αυτό τρόπο.

Για την εκπόνηση του βιβλίου εντύπων και για τα ίδια τα έντυπα στη «γλώσσα εργασίας» του υπεύθυνος είναι διαχειριστής υποδομής.

Η επιχείρηση σιδηροδρόμων είναι δυνατόν να προσθέτει μεταφράσεις των εντύπων και των σχετικών πληροφοριών που περιέχονται στο βιβλίο εντύπων, εφόσον θεωρήσει ότι με τον τρόπο αυτό θα βοηθηθούν οι μηχανοδηγοί της τόσο κατά την εκπαίδευση όσο και σε καταστάσεις πραγματικού χρόνου.

Η γλώσσα που πρέπει να χρησιμοποιείται κατά τη διαβίβαση των μηνυμάτων είναι πάντοτε η «γλώσσα εργασίας» του διαχειριστή υποδομής.

Το βιβλίο εντύπων περιλαμβάνει δύο μέρη:

Το πρώτο μέρος περιέχει:

— υπόμνημα για τη χρησιμοποίηση του βιβλίου εντύπων·

— ευρετήριο διαδικαστικών εντύπων προερχόμενων από το έδαφος·

— ευρετήριο διαδικαστικών εντύπων προερχόμενων από το μηχανοδηγό, ανάλογα με την περίπτωση·

— τον κατάλογο διασυσχετισμού καταστάσεων στις οποίες πρέπει να χρησιμοποιείται διαδικαστικό έντυπο·

— λεξιλόγιο όπου περιέχονται οι καταστάσεις στις οποίες χρησιμοποιείται κάθε διαδικαστικό έντυπο·

— τον κώδικα για την υπαγόρευση μηνυμάτων χαρακτήρα προς χαρακτήρα (φωνητικό αλφάβητο κλπ.).

Το δεύτερο μέρος περιέχει τα ίδια τα έντυπα διαδικασίας.

Στο βιβλίο εντύπων πρέπει να περιλαμβάνονται διάφορα παραδείγματα για κάθε έντυπο και για να ξεχωρίζουν τα μέρη προτείνεται να χρησιμοποιούνται διαχωριστικά φύλλα.

Στο βιβλίο εντύπων για μηχανοδηγούς η επιχείρηση σιδηροδρόμων είναι δυνατόν να εισάγει επεξηγηματικό κείμενο σχετικό με κάθε έντυπο και τις καταλύπτομενες καταστάσεις .

3. ΕΠΙΠΡΟΣΘΕΤΑ ΜΗΝΥΜΑΤΑ

Τα επιπρόσθετα μηνύματα είναι πληροφοριακά μηνύματα που χρησιμοποιούνται:

— είτε από το μηχανοδηγό προς ενημέρωση του προσωπικού το οποίο εγκρίνει την κίνηση αμαξοστοιχιών

— είτε από το προσωπικό που εγκρίνει την κίνηση αμαξοστοιχιών προκειμένου να ενημερώνεται ο μηχανοδηγός σχετικά με καταστάσεις σπάνια εμφανιζόμενες, για τις οποίες κατά συνέπεια δεν κριθεί αναγκαίο προκαθορισμένο έντυπο, ή σχετικές με την κίνηση της αμαξοστοιχίας ή με την τεχνική κατάσταση της αμαξοστοιχίας ή της υποδομής.

Για να καταστεί ευκολότερη η περιγραφή των καταστάσεων και η σύνταξη των πληροφοριακών μηνυμάτων θα μπορούσε να ήταν χρήσιμες κάποιες κατευθυντήριες γραμμές για τα μηνύματα, ένα λεξιλόγιο σιδηροδρομικής ορολογίας, κάποιο περιγραφικό διάγραμμα του τροχαίου υλικού που χρησιμοποιείται και κατάσταση με περιγραφή του υλικού της υποδομής (τροχιά, τρόπος έλξης κλπ.).

3.1. ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗ ΣΥΝΤΑΞΗ ΜΗΝΥΜΑΤΩΝ

Τα μηνύματα αυτά πρέπει να συντάσσονται με βάση τις ακόλουθες γραμμές:

Φάση στη ροή επικοινωνίας Στοιχείο μηνύματος Λόγος διαβίβασης της πληροφορίας  προς ενημέρωση  προς ενέργεια Παρατήρηση  Υπάρχει  Είδα  Είχα  Μου έτυχε Θέση — επί της γραμμής  εις … (όνομα σταθμού)  … (χαρακτηριστικό σημείο)  στη μιλιομετρική/χιλιομετρική θέση … (αριθμός) — σε σχέση με την αμαξοστοιχία  αυτοκινητάμαξα … (αριθμός)  ελκόμενο όχημα … (αριθμός) Είδος — αντικείμενο — πρόσωπο … (βλέπε λεξιλόγιο) Κατάσταση — σε στάση  σε όρθια θέση  σε οριζόντια θέση  πεσμένο  σε βάδιση — σε κίνηση  σε τρέξιμο  προς Θέση σε σχέση με τις τροχιές

Τα μηνύματα αυτά είναι δυνατόν να ακολουθούνται από αίτημα για παροχή οδηγιών.

Τα στοιχεία των μηνυμάτων παρέχονται τόσο στη γλώσσα που έχει επιλέξει η επιχείρηση σιδηροδρόμων όσο και στη(ις) γλώσσα(ες) εργασίας των οικείων διαχειριστών υποδομής.

3.2. ΛΕΞΙΛΟΓΙΟ ΣΙΔΗΡΟΔΡΟΜΙΚΗΣ ΟΡΟΛΟΓΙΑΣ